Parvela kirjoittaa koko perheelle\nBlogit · 15.10.2014 klo 20:35\nMeidän perheessä oltiin yhdessä (aika pitkässä) vaiheessa Timo Parvelan kirjojen suurkuluttajia. Meillä myös on aika hyvä Parvela-kokoelma, vaikkei läheskään täydellinen. Anna ja Antti -kuvakirjoja luettiin kirjastosta lainaamalla. Maukkaa ja Väykkää meillä on yksi, mutta siihen ei tykästytty yhtä paljon kuin moneen muuhun Parvelan kirjaan.\nSen sijaan meillä tykättiin kovasti kirjoista ”Hilma ja täydellinen lemmikkieläin” sekä ”Hilma ja hyvä harrastus”. Mukavia olivat myös ”Sanoo isä” ja ”Mitä siihen sanot, isä?” Kirjat on hankittu myös omaan kokoelmaan.\nJa vaikka edellä mainittuja oli aikuisen kiva lukea, niin aivan uusiin sfääreihin noustiin, kun kymmenisen vuotta sitten pääsimme Ellojen makuun. Seitsemän ensimmäistä Ellaa ilmestyi Kirjava kukko -sarjassa. Sarjan kirjoissa on 50–60 sivua ja niissä on myös pieniä kuvia. Muistan nauraneeni lukiessani välillä niin, että kuuntelijoita kiukutti ja hämmästytti. Mitään selvää ei saanut, kun äiti vain nauroi.\nVuonna 2003 Ellat alkoivat ilmestyä yli satasivuisina romaaneina. Ensimmäinen niistä – ja ehkä kaikista paras – oli ja on ”Ella Lapissa”. Lähes samalle tasolle pääsee kaksi vuotta myöhemmin ilmestynyt ”Ella aalloilla”. Toki kaikissa Elloissa on omat ansionsa.\nTänä vuonna ilmestynyt ”Ella ja kaverit karkaavat koulusta” on ensimmäinen, jota meille ei hankittu. Jo edellinen oli sellainen, että minä olin ainoa, joka sen meillä luki.\nElloissa parasta on se, että niitä on myös aikuisen kiva lukea. Parvela ei naurata aikuista vahingossa, sillä hän jopa tituleeraa itseään perhekirjailijaksi. Elloista lapset ja vanhemmat löytävät omat hauskuutensa, eivätkä ne lyö toisiaan korvalle.\nHuhtikuussa 2007 Timo Parvela kävi Raumalla puhumassa Pertsa ja Kilu -päivillä. Olin kuuntelemassa Parvelan esitystä ja sain myös haastatella häntä erikseen. Ja toki kirjoissa Ella Lapissa ja Ella aalloilla on nyt omistuskirjoitukset lapsilleni Parvelan nimikirjoituksen kera.\nJa tässä otteita tuosta haastattelusta otsikolla Timo Parvela ei hylkää Ellaa:\nViime vuoden Finlandia junior -palkittu Timo Parvela ei pidä itseään lastenkirjailijana. Mieluummin hän kutsuu itseään perhekirjailijaksi. Parvelan mielestä on hienoa, kun perhe kokoontuu hänen kirjansa ääreen lukemaan ääneen.\nParvela kokoaa lapset ja aikuiset saman kirjan pariin huumorin keinoin.\n– Huumori on myös kieli. Huumorilla on mahdollisuus tavoittaa eri ikäryhmät yhtä aikaa. Siksi mielestäni on tärkeää käyttää huumoria.\nHuumorin lisäksi Parvelan ohjenuorana on kirjoittaa aiheista, jotka tuntee parhaiten. Niinpä hän kirjoittaa usein koulumaailmasta, koska on ammatiltaan opettaja ja koska hänen vaimonsa, isänsä, äitinsä, anoppinsa, appensa ja lähes kaikki ystävänsä ovat opettajia.\n– Jokainen kirjoittaja ripottelee teksteihinsä murusia itsestään.\nOsansa Parvelan kirjoissa saavat myös hänen läheisensä. Muun muassa Parvelan lapset Hilma ja Lauri esiintyvät monessa kirjassa.\n– He ovat olleet asiassa hyvin pitkäpinnaisia.\nTärkeintä kirjailijalle kuitenkin on itse tarina. Parvelan mukaan hienointa kirjoissa onkin se, että ne antavat tilaa mielikuvitukselle.\n– Lukija tekee kirjasta itsensä kaltaisen. Kirja valmistuukin lopullisesti vasta, kun joku lukee sen, Parvela pohtii.\nHänen mukaansa lastenkirjailijat ja kuvittajat ovat ihmisryhmä, jota ei tunneta. Kirjat saattavat olla tuttuja, mutta harvalla on hajuakaan, kuka ne on tehnyt.\nParvelan kirjoilla on suomalaisen lastenkirjallisuuden eturivin kuvittajia. Markus Majaluoman lisäksi hänen kirjojaan ovat kuvittaneet mm. Taru Castren, Kristiina Louhi ja Virpi Talvitie. Talvitien kanssa hän jakoi Finlandia juniorin kirjalla Keinulauta.


Gastronominen | Maria Wern Elokuvat\nNäitä Luetaan Näitä luetaan nyt. Elämäni bassot: Mikko Löytty – laulava basisti. Olavi ja Jan Lindén – torviviuluista simpukkabassoon käy keksijän tie. PK Keränen: "Serobi Songs" – pitkään kypsytelty mestariteos. Victory V4 The Duchess – putkietuaste ja D-luokan pääte. Abc Studios A spinoff of ABC’s "Black-ish," Zoey Johnson is off to college and must live outside the\nNettitv 5 Suorat lähetykset. Live! Katso suoraa tv-lähetystä netissä eri tv-kanavilta. Live-tv-lähetyksissä voit katsoa netin kautta ohjelmia, jotka pyörivät televisiossa nyt. Netti-TV.fi – Kaikki netin tv-ohjelmat ilmaiseksi, yhdessä osoitteessa. Mukana mtv, Ruutu, Yle Areena ja MoonTV. Katso ohjelmia ja suoria lähetyksiä ilmaiseksi eri netti-tv-kanavilta. TV5 on Discovery Networks Finlandin kanavapaikalla 7 näkyvä maksuton suomalainen televisiokanava. Ohjelmisto koostuu\näänenvaimennin Testi 2020 Nämä osat auttavat filtteröimään moottoriöljyn epäpuhtauksia. Mitä nämä ovat? © vladru/Getty Images Öljynsuodattimia Öljypumppuja Tiivisteitä KOEAJO Nissan Qashqain ranskalainen sisarus Renault Kadjar saattaa kääntää Qashqai-kuskin silmän niin sanotusti aidan toiselle puolelle. Punapistetähtäimet helpottavat ja nopeuttavat tähtäämistä, ne soveltuvat erityisesti lyhyille etäisyyksille. Punapistetähtäimiä suositaan erityisesti sotilas- ja reserviläisaseissa, ajojahdissa sekä koiramiesten keskuudessa. Tästä tuoteryhmästä löydät punapistetähtäimet,\nMartina Häkkinen on vieraillut jäätelöyliopistossa.\n– Avoin mieli on paras reissukaveri myös ruokamatkalla. Martina Häkkisen kotialbumi Martina Häkkisen ruokaelämyksiin kuuluvat.\nAbc Studios A spinoff of ABC’s "Black-ish," Zoey Johnson is off to college and must live outside the nest, dealing with drugs, sex, and relationships along the way. Stars: Yara Shahidi, Trevor Jackson, Francia Raisa, Emily Arlook. Votes: 3,596 Disney had bought the ABC network in 1996, and during the next 10 years, a step-by-step merging of\nAvoin mieli on paras reissukaveri myös ruokamatkalla. Martina Häkkisen kotialbumi Martina Häkkisen ruokaelämyksiin kuuluvat.\nFinlayson Lakanat finleisson finlayson myymälät Japanin Mafia Japanin suurin yakuzajärjestö Yamaguchi-gumi on julkaissut lehden jäsenilleen, kertoo Sankei Shimbun -sanomalehti. Gangsterilehti sisältää muun muassa perinteisiä haikuja ja kalastustarinoita. Japanin yakuzaksi kutsutulla järjestäytyneellä rikollisuudella on näppinsä pelisse Fukushiman alueen puhdistamisessa, kertoo Reuters.Tänä vuonna sekä tammi-, loka- että marraskuussa japanilaisgangstereita on pidätetty työvoiman välittämisestä puhdistustöihin osallistuvalle Obayashi Corpille. Obayashi on\nAfrican Violet When Baron Walter von Saint Paul first brought a flowering plant he called the Usambara violet from East Africa to Germany in 1894, little did he know how many people would fall passionately in love with the African violet. The African Violet Society of America presented the 2020 Virtual Violet Convention in lieu of our\nTraktori Videot Youtube kone man videot youtube traktorit töissä Slussen slussen stockholm Japanin Mafia Japanin suurin yakuzajärjestö Yamaguchi-gumi on julkaissut lehden jäsenilleen, kertoo Sankei Shimbun -sanomalehti. Gangsterilehti sisältää muun muassa perinteisiä haikuja ja kalastustarinoita. Japanin yakuzaksi kutsutulla järjestäytyneellä rikollisuudella on näppinsä pelisse Fukushiman alueen puhdistamisessa, kertoo Reuters.Tänä vuonna sekä tammi-, loka- että marraskuussa japanilaisgangstereita on pidätetty työvoiman välittämisestä\nEi Maha Mitään


Arkeologinen tutkintatapa kiinnostaa - Wanha-Harsu\nUpin ja Maijun lastenlapset aloittivat Harsun puronvarren tutkimisen pari vuotta sitten. Ensin tutkittiin puron ötökät ja kasvit, sitten linnut ja muut elävät. Nyt on vuorossa Harsun kestikievarin satavuotias kaatopaikka ja vanhan kyläasutuksen rauniot.\nMukana ovat ryhmä kuoppa kylältä ja matkailijat.\nRyhmä kuoppa on huimaa\nRyhmä kuoppa aloitti kaivaukset heti roudan sulattua\nPojat tulivat purolle leikkimään ratasmyllyjä ja muuta mukavaa mielessään, mutta Upi antoikin luvan tutkia yhtä monttua vähän tarkemmin. Sieltä löytyi kaikkea mukavaa eläinten luista juhlaposliiniin ja työkaluihin asti. Poikia kiinnostivat rautakuona ja palaneet kivet ja lasit.\nYhteistyö on sujunut mallikkaasti. Upi-proffalta on mukava saada lisätietoja löydöistä jännittävien tarinoiden maustamana.\nAapo tutki pikään vanhan saippuakupin pohjaleimaa. Se osoittautui alkuperältään ruotsalaiseksi.\nRyhmä kuoppa osaa itse arvoida löytöjen ikää ja laatua sekä vertailla kuovioita.\nKunpa joku toisi tämän kolpakon tai kuvan siitä kokonaisena Harsulle. Olis kiva nähdä. Toivoo ryhmä kuoppa.\nKoululaisryhmä Vammalan Salokunnasta ja Stormista sai diplomeja\nVammalalainen nelosluokkalaisten ryhmä tutki innolla aarrepaikkoja Harsulla ja löysi mielenkiintoisia asioita. Jokainen löysi jotain ja sai tunnustukseksi hyvästä työstä Wanha-Harsun tutkija-Diplomin. Muutama sai "Erikois-Diplomin" hyvästä työstä tai poikkeuksellisen arvokkaasta havainnosta tai löydöstä.\nStormin ja Salokunnan koululaiset ovat jo diplominsa saaneet, mutta silti osaa porukasta kiirehtii uudelleen tutkimuspaikalle.\nAnna löysi painavan kiven - liian painavan ja liian värikkään. Mikähän se mahtaa olla. Asiaa tutkitaan.\nVille kaivoi käsittämättömän kankean kastemadon! Se taitaa olla olla puusepän työkalun pala. Asiaa tutkitaan vielä.\nKoululaisryhmää avusti kandansuomalainen Kaarina, joka on asunut Kanadassa yli 50 vuotta ja tietää paljon mm. intiaanien kulttuuritutkimuksesta.


Uutisia Myanmarista| Sivu 3 | Maanpuolustus.net\nAFP: Suu Kyin huvilalle heitettiin polttopullo\nTänään klo 7:49 (muokattu klo 7:52)\nNobelin rauhanpalkinnon saanutta Myanmarin johtajaa on arvosteltu rohingya-vähemmistön vainojen käsittelystä.\nMyanmarin johtajan järvenrannalla sijaitsevalle huvilalle Yangonissa heitettiin torstaina polttopullo, kertoivat viranomaiset.\nNobelin rauhanpalkinnon saanut Aung San Suu Kyi ei ollut paikalla iskuhetkellä.\nHallituksen edustaja Zaw Htayvahvisti polttopullon uutistoimisto AFP:lle.\nSuu Kyi on saanut osakseen ankaraa kansainvälistä arvostelua, koska hän ei ole puuttunut rohingya-vähemmistön laajamittaisiin vainoihin maassaan. YK on kutsunut vainoja etniseksi puhdistukseksi.\nPolttopullon heittäjän motiivista ei toistaiseksi ole tietoja.\nTaisin joskus mainita, että ei tämä välttämättä ole ihan sitä mitä media meille tarjoaa...\nAmnesty: Rohingyat murhasivat lähes sata hindua Myanmarissa – vähemmistöjen välinen väkivalta on jäänyt armeijan tekemän puhdistuksen varjoon\nJoukkomurha tehtiin samana päivänä, jolloin rohingyakapinalliset hyökkäsivät Myanmarin turvallisuusjoukkoja vastaan, mikä johti armeijan laajaan väkivaltakampanjaan rohingyoja vastaan.\nHindut surivat tapettuja omaisiaan Ye Baw Kyawin kylässä Myanmarissa viime syyskuussa.(KUVA: AFP)\nJulkaistu: 23.5. 11:44\nTULIASEIN ja veitsin aseistautunut, rohingyakansaan kuuluva kapinallisryhmä murhasi jopa 99 hindusiviiliä saman päivän aikana Rakhinen osavaltiossa Myanmarissa viime elokuussa, kertooihmisoikeusjärjestö Amnesty International selvityksessään, joka pohjautuu kymmeniin haastatteluihin ja kuolinsyytutkijoiden analysoimiin valokuvatodisteisiin.\nJoukkomurha tehtiin 25. elokuuta. Samana päivänä kapinalliset hyökkäsivät useisiin Myanmarin turvallisuusjoukkojen kohteisiin, mitä johti armeijan laajaan väkivaltakampanjaan rohongyoja vastaan ja satojentuhansien rohingyojen pakenemiseen Bangladeshiin.\nAh Nauk Kha Maung Seikin kylässä asuneista hinduista 53 tapettiin teloitustyyliin. Kahdeksan hindunaista ja -kahdeksan hindulasta jätettiin henkiin ja pakotettiin ”kääntymään” rohingyojen valtauskontoon islamiin. Samana päivänä naapurikylästä Ye Bauk Kyarista katosi 46 hindua, joiden epäillään niin ikään joutuneen murhatuiksi.\nJoukkomurhan tekijäksi Amnesty nimeää Arakanin rohingyojen pelastussarmeijan (Arsa), jonka tekemät ihmisoikeusloukkaukset ovat Amnestyn mukaan jääneet laajuuttaan vähemmälle huomiolle. Järjestön mukaan Arsa on syyllistynyt väkivaltaan siviilejä vastaan pienemmässä mittakaavassa myös muilla alueilla.\nKANSAINVÄLINEN huomio on keskittynyt rohingyojen ahdinkoon, koska kapinallisia vastaan taisteleva Myanmarin armeija on polttanut satoja rohingyojen kyliä, tappanut tuhansia siviilejä sekä raiskannut järjestelmällisesti naisia ja tyttöjä.\nYK:n edustajat syyttävät Myanmarin hallitusta etnisestä puhdistuksestaja pitävät mahdollisena, että kyse olisi jopa kansanmurhasta.\nSELVÄ enemmistö Myanmarin asukkaista on buddhalaisia bamareja, mutta rohingyat ovat pääosin muslimeja.\nRakhinen osavaltiossa, Bengalinlahden rannikolla Länsi-Myanmarissa, on asunut arviolta runsaat miljoona rohingyaa. Lähes miljoona heistä on paennut rajan yli Bangladeshiin, suurin osa viime elokuusta lukien.\nVuoden 2014 väestönlaskennan mukaan Rakhinessa asuu alle 10 000 hindua, koko Myanmarissa runsaat 250 000.\nReactions: Talvela, Fremen, J0h1F ja 1 muu\nIhmisoikeusjärjestö Amnesty International vetää Ambassador of Conscience -palkinnon pois Myanmarin valtiokanslerilta Aung San Suu Kyiltä. Syy on valtiokanslerin haluttomuus estää rohingya-vähemmistöön kohdistuvaa etnistä vainoa.\nPalkinto vedetään pois 13. marraskuuta, joka on Suu Kyin kotiarestin loppumisen vuosipäivä. Amnestyn korkein kunnianosoitus myönnettiin Suu Kyille vuonna 2009. Palkinto oli kunnianosoitus hänen rauhanomaisesta ja väkivallattomasta kamppailustaan demokratian ja ihmisoikeuksien puolesta.\nAmnestyn pääsihteeri Kumi Naidoo ilmoitti kirjeellä Suu Kyille palkinnon pois vetämisestä. Naidoo ilmaisi kirjeessä järjestön pettymyksen Suu Kyihin, joka ei ole käyttänyt poliittista tai moraalista vaikutusvaltaansa puolustaakseen ihmisoikeuksia ja tasa-arvoa.\nKirjeessä nostettiin esille myös Suu Kyin lausunnot, jotka kuvastavat kuinka välinpitämättömästi hän suhtautuu julmuuksiin, joihin Myanmarin armeija on syyllistynyt.\nEsille nousi myös ilmaisunvapauden rajoittaminen Myanmarissa.\n– Olemme syvästi tyrmistyneitä siitä, ettet enää edusta toivoa, rohkeutta ja ihmisoikeuksien periksiantamatonta puolustamista. Amnesty International ei voi oikeuttaa pysyvää statustasi Ambassador of Conscience -palkinnon vastaanottajana ja siksi suuren surun vallassa vedämme palkinnon sinulta pois.\nViime vuonna Myanmarin turvallisuusjoukot tappoivat tuhansia, raiskasivat naisia ja tyttöjä.\nAmnesty International on toistuvasti kritisoinut Aung San Suu Kyitä ja hänen hallintoaan siitä, etteivät he puutu armeijan ihmisoikeusloukkauksiin rohingya-vähemmistöä vastaan. Rohingya-vähemmistöön on viiden vuoden ajan kohdistunut systemaattista syrjintää.\nViime vuonna Myanmarin turvallisuusjoukot tappoivat tuhansia, raiskasivat naisia ja tyttöjä, pidättivät ja kiduttivat miehiä ja poikia sekä polttivat satoja kyliä ja koteja. Yli 720 000 rohingya-väestöön kuuluvaa pakeni Bangladeshiin.\nSiviilihallinnolla ei ole suoraa valtaa armeijaan, mutta Amnestyn mukaan Suu Kyi ja hänen hallintonsa on suojannut turvallisuusjoukkoja joutumasta vastuuseen teoistaan. He ovat esimerkiksi kieltäneet syytökset ihmisoikeusloukkauksista ja estäneet kansainvälisiä tutkimuksia toteutumasta.\n– Hänen hallintonsa on myös herättänyt vihaa rohingya-väestöä kohtaan kutsumalla heitä terroristeiksi ja syyttänyt heitä omien kotiensa polttamisesta ja raiskauksista valehtelemisesta, Amnesty toteaa tiedotteessaan.\nAung San Suu Kyin hallinnon aikana myös monia ihmisoikeuspuolustajia, rauhanomaisia aktivisteja ja toimittajia on uhkailtu ja ahdisteltu heidän työnsä takia. Heitä on myös pidätetty ja vangittu.\nMyanmarin johtaja Aung San Suu Kyi oli lännen ihannoima rauhantekijä, mutta tällä viikolla hänet tapasivat Euroopassa enää EU:n ulkokehäläiset\nUnkarin pääministeri Viktor Orbán ja Aung San Suu Kyi antoivat yhteisen lausunnon islamin uhasta.\nUnkarin pääministeri Viktor Orbán ja Myanmarin valtiokansleri Aung San Suu Kyi tapasivat Budapestissa 5. kesäkuuta.(KUVA: UNKARIN PÄÄMINISTERIN LEHDISTÖTOIMISTO)\nJulkaistu: 8.6. 20:33\nVIELÄ vuonna 2014 Myanmarin silloinen oppositiojohtaja Aung San Suu Kyi sai Euroopassa juhlitun rauhannobelistin vastaanoton.\nHän tapasi Berliinissä liittokansleri Angela Merkelin ja liittopresidentti Joachim Gauckin, ja Saksan sosiaalidemokraatit luovuttivat hänelle kansainvälisen Willy Brandt -palkinnon sorron vastustamisesta.\nPaljon on muuttunut viidessä vuodessa.\nKun Suu Kyi tällä viikolla matkusti Eurooppaan, hän tapasi ainoastaan Unkarin pääministerin Viktor Orbánin ja Tšekin pääministeri Andrej Babišin. Molemmat ovat Euroopan unionissa vahvasti ulkokehällä.\nEU on kovistellut jyrkän nationalistista Orbánia muun muassa oikeusvaltion romuttamisesta, sanavapauden rajoittamisesta ja muukalaisvihasta. Babišin yrityksiä puolestaan epäillään EU-tukiaisten väärinkäyttämisestä, ja satatuhatta ihmistä vaati tiistaina Prahassa hänen eroaan.\nKumpikin on vastustanut tiukasti EU:n turvapaikkapolitiikkaa.\nSUU KYIN, 73, nykyiset eurooppalaiset keskustelukumppanit osoittavat konkreettisesti, että hänen asemansa länsimaailman ihailemana demokratia-aktivistina on mennyttä.\nSuu Kyi on tuottanut pettymyksen entisille liittolaisilleen, koska hän ei ole suostunut tuomitsemaan Myanmarin armeijan toteuttamaa rohingya-vähemmistön etnistä vainoa, jota YK kutsuu suunnitelluksi kansanmurhaksi.\nVaino on vain kiihtynyt Suu Kyin noustua valtaan. Noin miljoona islaminuskoista rohingyaa on paennut rajan yli Bangladeshiin.\nIhmisoikeusjärjestö Amnesty on vetänyt pois Suu Kyille myöntämänsä kunnianosoituksen, ja Kanada perui häneltä kunniakansalaisuuden.\nTŠEKIN-VIERAILULLA Babiš kuitenkin kiitteli Deutsche Wellen mukaan Suu Kyin työtä ihmisoikeuksien puolesta.\nOrbánin kanssa Suu Kyi löysi yhteisen puheenaiheen islamin uhasta. He julkaisivat yhteisen lausunnon, jonka mukaan maahanmuutto on yksi Kaakkois-Aasian ja Euroopan suurimmista uhista. Se liittyy heidän mukaansa muslimiväestön kasvuun, kertoo brittilehti The Guardian.\nMyanmarin enemmistö on buddhalaisia, ja muslimiviha on yleistä. Internet on täynnä väkivaltaista vihapuhetta ja valeuutisia, joilla kostoiskuja perustellaan.\nSUU KYISTA tuli Burman eli nykyisen Myanmarin demokratialiikkeen keulahahmo vuonna 1988, kun hän palasi Britanniasta kotimaahansa. Maassa oli nousemassa kansaliike armeijan raakalaismaista hallintoa vastaan.\nHän istui kotiarestissa tai pidätettynä 15 vuotta. Hän sai Nobelin rauhanpalkinnon vuonna 1991.\nSuu Kyin johtama puolue nousi valtaan vuonna 2015 Myanmarin ensimmäisissä demokraattisissa vaaleissa. Hän on Myanmarin ulkoministeri ja valtiokansleri, mutta Myanmarissa todellinen valta on yhä armeijalla, ja myös buddhalaismunkkien rooli on merkittävä.\nEuroopassa Suu Kyi ei enää tapaa valtionpäämiehiä, mutta muualla häntä yhä tavataan. Huhtikuussa hän tapasi Pekingissä Venäjän presidentin Vladimir Putinin ja Kiinan presidentin Xi Jinpingin.\nMyanmarissa on kahinat käynnissä, nyt pohjoisessa Shan alueella. TNLA vs. Juntta\nUutisointia ei näy läntisessä mediassa, brittien tiedote ainoana..\nGambia haastaa Myanmarin YK-oikeuteen kansanmurhasta\nGambia jätti hakemuksen kansainvälisen Islamilaisen yhteistyöjärjestön tukemana. YK on syyttänyt Myanmarin armeijan toimia jo aiemmin ainakin 10 000 rohingya-muslimin kuolemasta.\nMyamarin rohingya-pakolaisia leirissä Bangladeshissa marraskuussa 2017. (KUVA: MARKUS JOKELA / HS)\nJulkaistu: 11.11. 15:59\nGAMBIAN VALTIO on jättänyt YK:n kansainväliseen tuomioistuimeen hakemuksen, jossa se pyytää tuomioistuinta selvittämään Myanmarin valtion toimia rohingya-vähemmistöön kohdistuvasta kansanmurhasta. Asiasta kertoi uutistoimisto Reutersin mukaan Gambian oikeusministeri Abubacarr Tambadou.\nGambia jätti hakemuksen kansainvälisen Islamilaisen yhteistyöjärjestön tukemana. Rohingyat ovat muslimeja, ja Gambian pääuskonto on islam siinä missä Myanmarin valtauskonto on buddhalaisuus.\nSekä Myanmar että Gambia ovat allekirjoittaneet YK:n yleissopimuksen vuonna 1948 kansanmurhaa ja sen rangaistavuutta koskevat säännökset.\nMYANMARIA ON kritisoitu toistuvasti rohingya-muslimien kohtelusta. Pelkästään vuoden 2018 aikana arviolta 700 000 rohingyaa on pakeni maasta Bangladeshiin. YK:n ihmisoikeusneuvoston raportin mukaan mukaan rohingyoja tapettiin joukoittain useissa kylissä. Tietyissä tapauksissa kerralla tapettiin satoja ihmisiä. Ihmisiä on kidutettu ja ammuttu helikoptereista.\nTyttöjä ja naisia on joukkoraiskattu ja poltettu elävältä. Puskutraktorit ovat ajaneet maan tasalle niin tuhoutuneita kuin käyttökelpoisia rakennuksia rohingyojen kotiseuduilla ja tuhonneet samalla todistusaineistoa. Elokuussa 2018 ilmestyneessä raportissa arviota noin 10 000 kuolleesta pidettiin maltillisena.\nVainoa ja väkivaltaa harjoitti Myanmarin armeija.\nNYKYÄÄN MYANMARISSA elää noin 600 000 rohingyaa. Gambian hakemuksen mukaan he ovat ”todellisessa ja merkittävässä vaarassa” kansanmurhan saattaessa jatkua, kirjoittaa Gambian hakemukseen tutustunut brittilehti The Guardian.\nYK:n kansainvälinen tuomioistuin (ICJ) on YK:n tärkein oikeudellinen elin, joka ratkoo valtioiden välisiä kiistoja. Se toimii Alankomaiden Haagissa. Kansainvälisessä tuomioistuimessa on 15 puolueetonta tuomaria, jotka yleiskokous ja turvallisuusneuvosto valitsevat yhdessä. Yksi heistä toimii puheenjohtajana.\nYksittäiset ihmiset, kansat tai kansanryhmät eivät voi tuoda erimielisyyksiään kansainvälisen tuomioistuimen käsiteltäväksi.\nKansainvälinen tuomioistuin ei voi ottaa tapauksia käsittelyyn oma-aloitteisesti, eikä sillä ole valtuuksia valvoa antamiensa ratkaisujen toteutumista. Myanmarin kansainvälistä mainetta asia kuitenkin voi vahingoittaa, arvioi uutistoimisto Reuters.\nYK:N kansainvälistä tuomioistuinta ei tule sekoittaa myöskin Haagissa toimivaan kansainväliseen rikostuomioistuimeen, joka sekin on jo avannut alustavan tutkinnan rohingyojen kohtalosta Myanmaria vastaan.\nMyanmar ei ole kuitenkaan kansainvälisen rikostuomioistuimen jäsenvaltio, joten tutkinta pohjaa Guardianin mukaan monimutkaiseen juridiseen kuvioon, jota arvioidaan jäsenvaltio Bangladeshin kautta.\nRauhannobelisti Suu Kyin puolustajat osoittavat mieltä Haagin kansainvälisen tuomioistuimen ulkopuolella. LEHTIKUVA/AFP\nMyanmarin siviilihallinnon johtajan Aung San Suu Kyin mukaan syytökset rohingya-muslimien kansanmurhasta ovat harhaanjohtavia ja vaillinaisia. Suu Kyi puolustaa maansa toimia parhaillaan Haagin kansainvälisessä tuomioistuimessa.\nVuonna 2017 yli 700 000 rohingyaa pakeni Myanmarin väkivaltaa naapurimaahan Bangladeshiin.\nMyanmarissa lähes sata rohingya-muslimia on tänään ollut oikeudessa syytettynä luvattomasta poistumisesta asuma-alueiltaan.\nMyanmarin valtiokansleri Aung San Suu Kyi. LEHTIKUVA/AFP\n”Maa on täynnä aseita” – Synkkä arvio Myanmarin tilanteesta\nKASPERI SUMMANEN | 01.02.2021 | 07:16\nMaan johtaja Aung San Suu Kyi on pidätetty asevoimien vallankaappauksessa.\nMyanmarin asevoimat on kaapannut vallan ja pidättänyt maan keskeisiä siviilijohtajia.\nPidätettyjen joukossa on myös maan johtaja, kiistelty rauhannobelisti Aung San Suu Kyi.\nMyanmarin tapahtumista on ollut vaikea saada tietoa. CNN:n mukaan niin puhelimien kuin Internetinkin toimintaa on rajoitettu. Amerikkalaismedialle on kuitenkin vahvistettu, että pääkaupunki Naypyidaw on armeijan hallinnassa.\nVallankaappausta on perusteltu väitteillä vaalivilpistä viime vuoden marraskuun parlamenttivaaleissa. Suu Kyin NLD-puolue voitti vaalit ylivoimaisesti ja sai peräti 83 prosenttia äänistä. Asevoimien tukema USDP-puolue menestyi taas paljon odotettua huonommin. Myanmarin vaaliviranomaiset ovat kiistäneet vilpin. Kansainvälinen yhteisö on niin ikään vaatinut, ettei vaalitulosta tule pyrkiä kumoamaan.\nYhdysvallat on reagoinut vallankaappaukseen jyrkästi.\n– Yhdysvallat vastustaa kaikkia yrityksiä muuttaa vaalien tulosta tai häiritä Myanmarin demokraattista siirtymää, ja ryhtyy toimiin tästä vastuussa olevia vastaan, mikäli näitä tekoja ei peruta, presidentti Joe Bidenin Valkoisen talon lausunnossa todetaan.\nYhdysvaltojen johto kertoo seuraavansa tilannetta tarkasti.\nMyanmarin tilanteen on jo varoitettu voivan kehittyä entistä vaarallisempaan suuntaan. Arvostettu myanmarilainen historioitsija ja kirjailija Thant Myint-U totesi Twitterissä vallankaappauksen ”avanneen ovet hyvin erilaiseen tulevaisuuteen”.\n– Pelkään pahoin, ettei kukaan pysty kontrolloimaan sitä, mitä tapahtuu seuraavaksi. Muistakaa, että Myanmar on täynnä aseita oleva maa, jossa etniset ja uskonnolliset jakolinjat ovat syviä ja jossa miljoonat ihmiset pystyvät hädin tuskin ruokkimaan itsensä, hän jatkoi synkästi.\n”Maa on täynnä aseita” – Synkkä arvio Myanmarin tilanteesta\nReactions: Väärinajattelija ja Fencer\nEn ole seurannut aktiivisesti Myanmarin tilannetta, mutta jotenkin tuntuu että tämä liikehdintä liittyy vallanvaihtoon usa:ssa. Pelikentällä on tilaa temmeltää vielä jonkin aikaa.\n"Valkoinen talo: Elleivät Myanmarin asevoimat peräänny, Yhdysvallat ryhtyy toimiin"\nMyanmar | Valkoinen talo vaatii pidätettyjen vapauttamista, Kiina toivoo vain vakautta\nKiina viestitti toivovansa Myanmariin vakautta mutta ei ottanut kantaa siihen, kenen maata pitäisi sen mielestä johtaa. Lähinaapureiden mielestä kyseessä maan sisäinen asia, ja vainotun rohingya-kansan edustaja pyytää ulkovaltoja apuun ”hinnalla millä hyvänsä.”\nYhteydet ainakin Yangoniin toimii fb-kautta(puheyhteys) tällä hetkellä.\nPankit menivät kiinni, kun ihmiset yrittivät nostaa rahansa pois. Ruokakaupat (marketit) ammottaa tyhjyyttä.\nKovin helpolla irtosi nauru juntan lupauksesta järjestää vapaat vaalit vuoden päästä..\nOnkohan tuossa takana Kiinan saama jalansija Burmassa? Intia tukemassa?\nAfter a year of talks, China’s CREEG and Myanma Railways have inked an MoU to begin a study on constructing the Mandalay-Kyaukphyu Railway, part of Beijing’s BRI scheme.\nKyllä, Kiina on merkittävässä roolissa. Tuollakin.\nKiina tukee burman maavoimia ja Intia merivoimia.\nArmeijan kenraalien businekset kärsivät, kun valta jakautuu heidän käsistä.\nIhmiset hamstraavat ruokaa Yangonissa\nMyanmarin suurimman kaupungin, Yangonin kaduilla on sotilaita ja tiesulkuja, pankit ovat kiinni, puhelinyhteydet katkeilevat ja netti toimii vain osittain. Myös Lähetysseuran kumppanikirkkojen työntekijät kertoivat aamulla Lähetysseuran Kambodžassa asuvalle hankehallinnon asiantuntijalle Katariina Väisäselle huolestuneena tilanteesta Yangonissa.\n– Paikallisten kirkkojen työntekijät kertoivat, että Yangonissa ruoan hinta on tuplaantunut, ja monet täydentävät varastoja paniikissa. Torit olivat aamulla täynnä ihmisiä, jotka pelkäsivät ruoan loppuvan. Ihmiset kärsivät koronan takia ja paljon yrityksiä on kaatunut, ja nyt vielä tämä, Väisänen sanoo.\nLähetysseuran asiantuntija Myanmarista: Uhkana maan sulkeutuminen ja mielivallan lisääntyminen - Seurakuntalainen\nLähetysseuran Myanmarin rauhanhankkeen projektipäällikkö Johannes Vierula on huolestunut Myanmarin sotilasvallankaappauksen vaikutuksista maan tulevaisuuteen.\nYleensä armeijaa tukee toinen valtio ja poliittista toimijaa toinen. Mutta että merivoimia toinen ja maavoimia toinen? On muuten yllättävän tulivoimainen laivasto Myanmarilla. Ilmatorjunta surkeaa mutta MTO ohjuksia piisannee.\nSuomalaisasiantuntija: Myanmarilaiset eivät aio hyväksyä vallankaappausta ja Suu Kyin pidätystä\nSuomalaistutkija muistuttaa, ettei sotilaiden pidättämä Aung San Suu Kyi ole mikä tahansa poliitikko vaan erityisesti myanmarilaisten enemmistön, eli burmalaisten, mielestä "kansakunnan äiti". LEHTIKUVA/AFP\nMyanmarin kansa ei aio sulattaa asevoimien tekemään vallankaappausta, arvioi vieraileva johtava asiantuntija Olli Ruohomäki Ulkopoliittisesta instituutista. Hän muistuttaa, ettei sotilaiden pidättämä Aung San Suu Kyi ole mikä tahansa poliitikko vaan erityisesti myanmarilaisten enemmistön, eli burmalaisten, mielestä "kansakunnan äiti".\n– Suu Kyi on jo entuudestaan osoittanut sinnikkyytensä, ja kansa nyt varmasti lähtee tavalla tai toisella osoittamaan mieltään. Ruohomäki sanoo.\nHänen mukaansa typerintä, mitä asevoimat voisi tehdä, olisi mielenosoitusten tukahduttaminen verisesti, se kun sataisi suoraan Suu Kyin NLD-puolueen laariin. Tästä huolimatta Ruohomäki ennustaa, että väkivaltaa tullaan maassa vielä näkemään.\nHänen mukaansa on vaikea ymmärtää Myanmarin armeijan päätöstä ryhtyä vallankaappaukseen, koska sille oli marraskuun vaalituloksesta huolimatta edelleen taattu neljäsosa parlamentin paikoista.\nNiin kutsutuilla "seniorikenraaleilla" oli lisäksi jo entuudestaan niin paljon valtaa ja rahaa, etteivät he olisi sitä enää yhtään lisää tarvinneet, Ruohomäki arvioi.\n– Seniorikenraalit ampuvat kyllä nyt todella itseään jalkaan, koska kansahan ei tule tätä hyväksymään, hän sanoo.\nRuohomäen mukaan kenraalit ovat toki jo pitkään suhtautuneet happamasti maan avautumiseen ja Suu Kyin hallitukseen, joten ehkä he katsoivat, että nyt on aika tehdä liike edistyksen katkaisemiseksi.\nSelitykset marraskuun vaalien laajamittaisesta vilpistä tai paluusta monipuoluejärjestelmään vuoden kuluttua eivät Ruohomäen mukaan ole uskottavia.\nKiina pysyy tukena\nMyanmarin vallankaappaus tuomittiin laajasti ulkomailla, mutta mahdollisuudet vaikuttaa maan tilanteeseen ovat vähäiset. Pakotteiden tehoa nakertaa se, että tärkein tukija Kiina ja esimerkiksi naapurimaa Thaimaa ovat hyvissä väleissä Myanmarin kenraaleiden kanssa.\nRuohomäen mukaan Myanmaria ei missään tapauksessa uhkaa eristyksiin jääminen.\n– Kiina on kaikki nämä vuodet tukenut Myanmarin armeijaa ja tehnyt yhteistyötä. Maan sisäinen tilanne ei hetkauta Kiinaa millään tavalla, Ruohomäki sanoo.\nKiinalle tärkeintä on, että sen intressit Myanmarissa – kuten Uusi silkkitie (Belt and Road) -hankkeeseen kuuluvat väylät – pysyvät ennallaan. Tästäkin näkökulmasta asevoimien vallankaappaus oli outo, sillä kenraalit lähtivät aikanaan avaamaan Myanmaria maailmalle päästäkseen eroon liian yksipuolisesta Kiinan taloudellisesta "talutusnuorasta", hän pohtii.\nRuohomäen mukaan koko alueen kannalta Myanmarin kaappaus on paha takaisku, koska maata oli Indonesian ohella pidetty Kaakkois-Aasiassa demokratian kannalta lupaavana esimerkkinä, jopa mahdollisena menestystarinana. Nyt länsimaiden pitää tuomita sotilasvallankaappaus, mutta toisaalta varoa katkaisemasta suhteita kokonaan ja ajamasta Myanmaria takaisin Kiinan syliin.\n– Kansainvälinen yhteisö on tosi äimän käkenä, että miten tässä nyt näin kävi, Ruohomäki kuvailee.\nMyanmarin kansa ei aio sulattaa asevoimien tekemään vallankaappausta, arvioi vieraileva johtava asiantuntija Olli Ruohomäki Ulkopoliittisesta instituutista. Hän muistuttaa, ettei sotilaiden pidättämä Aung San Suu Kyi ole mikä tahansa poliitikko vaan erityisesti myanmarilaisten enemmistön, eli...\nWith an eye on China, India gifts submarine to Myanmar\nTaking their bilateral defence co-operation to new heights, India is giving a Soviet-era Kilo-class submarine to Myanmar, a move that many analysts see as an attempt by New Delhi to counter China's clout in the region.\nReactions: baikal ja Leaderwolf\n– Kansainvälinen yhteisö on tosi äimän käkenä, että miten tässä nyt näin kävi, Ruohomäki kuvailee\nIkäänkuin olisin kuullut jotain tällaista ennenkin, kun kyse on Kiinan vaikutusvallasta? Ja kuullaan varmasti eteenpäinkin, eipä sillä. Mutta mitäs, on aika helppoa olla äimän käkenä. Tosin onhan se aivan multiluokan ullatus, että Myanmarin oivallinen kenraalikoalitio olisi ollut lahjottavissa, noin esimerkiksi. Kyllä kenraalikin tykkää kastaa nokkaansa hillokupissa.\nReactions: Nhhk, Väärinajattelija ja hansai\nTosin onhan se aivan multiluokan ullatus, että Myanmarin oivallinen kenraalikoalitio olisi ollut lahjottavissa, noin esimerkiksi. Kyllä kenraalikin tykkää kastaa nokkaansa hillokupissa.\nIlmeisesti miljo/biljonäärien eläkkeiden indeksijäädytykset alkoi purra liian kipeästi..\nReactions: baikal ja Väärinajattelija


Sosiaalinen media syyttää äitiä pahoinpitelystä - lävistytti vauvan korvat\n17.7.2017 klo 7:00 14.7.2017 klo 16:18 Metropoli\nVideo on oletettavasti kuvattu Yhdysvalloissa ja se on kerännyt yli 3,6 miljoonaa katselukertaa sekä tuhansia kommentteja. Suurin osa kommentoijista tuomitsee naisen.\n– Vauva parka, tämä teki minut surulliseksi ja vihaiseksi, eräs katsoja sanoi.\nLävistyksille vaaditaan kommenteissa myös ikärajaa, ja vauvan korvien lävistäminen tuomitaan pahoinpitelyksi. Jotkut toki myös puolustavat videon äitiä. Osa puolustajista muistelee, että heidänkin korvansa lävistettiin samassa iässä.\nAvainsanatäitiäitiysFacebookkatso videokohulävistyspahoinpitelyraivososiaalinen mediavauvaYhdysvallat\n← Edellinen artikkeli Viisi kaikkien aikojen älykkäintä sarjamurhaajaa – videota ei suositella herkille\nSeuraava artikkeli → Syyrialaislapset joutuvat töihin – 13-tuntisia työpäiviä puolentoista euron palkalla


Metsätieteilijä hymähteli puunhalaajille, kunnes metsä mullisti hänen elämänsä | Yle Uutiset\nJapanilaistutkimuksen mukaan mäntykentällä oleskelu voi vaikuttaa terveyteen. Kuva: Ismo Pekkarinen / AOP\nMetsän parantavia vaikutuksia tutkitaan yhä enemmän.\nKuusamolainen Mirja Nylander on kehittänyt metsäkellinän ja puuhengityksen, joiden hän uskoo parantavan terveyttä ja henkistä hyvinvointia.\nJapanilaistutkimuksen mukaan mäntykankailla oleskelulla voi olla paljon terveyttä edistäviä vaikutuksia männyistä haihtuvan öljyn ansiosta.\nKuusamolainen Mirja Nylander on ollut koko elämänsä ajan tekemisissä metsän kanssa. Lapsena sinne mentiin leikkimään ja poimimaan mustikoita, aikuisiällä siitä tuli ammatti. Mirja on tehnyt pitkän uran metsurina ja metsätieteilijänä.\nVuonna 2004 Nylanderin suhde metsään syveni entisestään, kun hän oli Lapissa patikointiretkellä sisarensa kanssa.\nMirja Nylander on kehittänyt metsäkellinnän ja puuhengityksen. Kuva: Elina Orpana\nNylander oli silloin masentunut ja kärsi työuupumuksesta. Kesken patikoinnin Nylander tunsi kutsun.\n– Se ei ollut mikään ääni. Minä vain tajusin, että minun täytyy lähteä kävelemään vasemmalle viistoon, pois siitä polulta.\nNylander käveli siskonsa kanssa noin kaksi kilometriä. Näky, joka oli heitä vastassa, oli mykistävä.\n– Näimme todella vanhan noin 600–700-vuotiaan petäjän. Ihailin puuta aluksi metsätieteilijän silmin. Mietin, että se on vielä kasvava, kun sillä oli kartioinen latvuksen huippu ja ajattelin, että siitähän saisi rahaa aika paljon.\nMetsäkellintä on tietoista oman hyvän olon ja terveyden ylläpitämistä metsän avulla.\nHetken puuta ihailtuaan Nylander kertoo ymmärtäneensä, että puu oli se jokin, mikä oli häntä kutsunut. Nylander meni puun luokse.\n– Puu välitti minulle jollakin tavalla viestin, että seiso hänen edessään, hän valuttaa sinulle energiaa, kun sinä olet ihan lopussa.\nNylander kertoo, että hänen sisarensa seisoi vieressä tapahtumaa ihmetellen ja kysyi: "Mirja, mitä sinulle tapahtuu? Sinähän alat loistamaan."\nMirja Nylander selätti masennuksen metsän avulla. Kuva: Yle Sirkku Savusalo\n– Olin siihen saakka suhtautunut metsätieteilijänä puunhalaajiin hymähdellen. Minulle puut olivat sitä, että niistä tehtiin taloja ja saatiin rahaa.\n– Mutta se tapahtuma mullisti elämäni. Tajusin metsässä olevan jotain enemmän, kuin mitä olin antanut itselleni luvan ymmärtää.\nNylander koki saavansa metsäretkestään niin paljon voimaa, että hän halusi selvittää juurta jaksaen mitä hänelle metsässä tapahtui ja mistä se johtui.\nMäntykankaat lievittävät ahdistusta ja kipua\nNylanderin kokemuksista sai alkunsa metsäkellintä ja puuhengitys – keinot, joista hän itse ammentaa terveyttä ja henkistä hyvinvointia.\n– Metsäkellintä on tietoista oman hyvän olon ja terveyden ylläpitämistä metsän avulla, Nylander kokee.\nPuuhengitys on Nylanderin mukaan yksi metsäkellinän osa, jonka tarkoituksena on puita vasten hengittämällä ja mielikuvaharjoitteita tekemällä saada energiaa puista. Samalla tapaa, miten Nylander patikointiretkellään koki saavansa.\n– Käännä selkäsi puulle ja aseta hartiaseutusi sekä pääsi rauhallisesti puun runkoa vasten. Anna käsiesi roikkua rennosti sivuillasi ja nojaa täydellä painollasi puuhun. Ainoastaan pää- ja hartiaseutu saavat olla puun runkoa vasten.\nMirja Nylander on metsäkellinnässä yhdistänyt tiedonpalasia myös biosähkömagnetismista. Kuva: Jani Saikko / Yle\nMetsän vaikutusta terveyteen ja henkiseen hyvinvointiin on tutkittu paljon. Luonnonvarakeskuksen tutkimusprofessori Liisa Tyrväinen kertoo, että he ovat tutkineet metsän terveysvaikutuksia kyselytutkimuksin ja kenttäkokeilla.\n– Olemme mitanneet ihmisiltä psyykkisiä ja fysiologisia muutoksia siinä tilanteessa, kun mennään luontoon tai ollaan kaupunkiympäristössä.\nKenttätutkimukset on käytännössä toteutettu niin, että ihmisille on laitettu mittarit verenpaineen ja sykkeen mittausta varten. Sen jälkeen heidät on viety joko luonto- tai kaupunkiympäristöön.\n– Olemme seuranneet, miten heidän olotilansa muuttuu. Kyselylomakkeiden avulla olemme tietyn ajan kuluessa katsoneet, ovatko he palautuneet stressistä. Verenpainetta ja sykettä ollaan mitattu koko ajan, Tyrväinen kertoo.\nLuonnonvarakeskuksen tutkimuksen (siirryt toiseen palveluun) mukaan metsässä oleskelu lievittää stressiä ja alentaa verenpainetta.\nMutta miten on puuhengityksen ja metsäkellinän laita, onko niiden tehoa tai vaikutuksia tutkittu? Nylanderin mukaan joiltakin osin kyllä.\n– Japanilaiset ovat tutkineet esimerkiksi sitä, miten mäntykankailla oleskelu parantaa terveyttä monella tapaa.\nLuonnonvarakeskuksen tutkimukset ovat osoittaneet, että metsässä oleskelu lievittää stressiä ja alentaa verenpainetta. Kuva: AOP\nMyös suomalainen luontotieteilijä ja professori Sinikka Piippo on tutustunut mäntykankaiden terveysvaikutuksiin. Hän kertoo, että havupuista haihtuu ilmaan erilaisia öljyjä, jotka vaikuttavat ihmisen terveyteen niitä hengittämällä.\n– Stressin ja verenpaineen laskemisen lisäksi öljyt aktivoivat luonnollisia tappajasoluja, jotka työskentelevät haittaviruksia ja bakteereja vastaan. Sitä kautta ihmisen immunitetti paranee, kertoo Piippo.\nPiipon mukaan jotkut öljyistä poistavat myös ahdistusta ja kipua ja vaikuttavat ihmisen hormonitoimintaan.\n– Ne aktivoivat muita aivojen osia myös niin, että mielen paranemisen lisäksi myös muisti paranee, sanoo Piippo.\nMinä haluan olla viemässä eteenpäin sitä kehitystä.\nMirja Nylander sanoo, että mäntykankailla kannattaa oleskella etenkin aurinkoisina päivinä.\n– Mäntyjen terpeenejä eli öljyjä erittyy silloin enemmän kuin muulloin.\nMetsistä apua masentuneille?\nTyöuupumus, masennus ja stressi voisivat siis tutkimusten mukaan helpottua metsäluonnossa, varsinkin mäntykankailla.\nMäntykankailla oleskelun terveysvaikutukset voivat Sinikka Piipon mukaan kestää jopa viikkoja. Kuva: Niko Mannonen / Yle\nLuonnonvarakeskuksen tutkimusprofessori Liisa Tyrväinen on sitä mieltä, että masentuneille luonnosta voisi olla apua. Hän kertoo, että esimerkiksi Sipoon terveyskeskuksessa tällainen kokeilu on jo ollut.\n– Tällaisia kokeiluhankkeita on ollut ympäri Suomen, ja tulokset ovat olleet hyviä. Toki lisää tarvitaan, lisää Tyrväinen.\nNylander on vienyt metsäkellimään ihmisiä vauvasta vaariin. Tällä hetkellä Nylander on yhteistyössä Mikkelin Muisti ry:n kanssa ja hän vie varhaismuistisairaita metsään. Yhteistyö on jatkunut syksystä saakka ja tuloksia on Nylanderin mukaan saatavilla viimeistään ensi vuoden aikana.\nMetsäkellintä ja puuhengitys ovat olleet Nylanderin elämää jo yli kymmenen vuoden ajan. Vaikka metsän terveysvaikutukset ovat ihmisille tuttuja saattaa esimerkiksi puuhengitys aiheuttaa joissakin kummaksuntaa.\nOnko hänen menetelmiään kyseenalaistettu?\n– Saan selittää aina aika juurta jaksaen, että mistä tässä on kyse. Tämä ei ole kuitenkaan enää niin hämmentävää muille, kuin silloin alussa. Minua ei sinänsä ole ihan huuhaana pidetty, koska olen itsekin halunnut etsiä tieteellisiä syitä siihen, että mistä mikäkin johtuu, kertoo Nylander.\nLuonnonvarakeskus suosittelee ihmisiä tekemään pari pidempää metsäretkeä kuukausittain. Kuva: Ismo Pekkarinen / AOP\nMirja Nylander on yhdistänyt metsäkellintäänsä tiedonpalasia muun muassa biosähkömagnetismista. Suomalainen professori on kirjoittanut biosähkömagnetismista kattavan teoksen, josta Nylander on hakenut tietoa menetelmiinsä.\nYle Kajaani yritti tavoittaa professoria kommentoimaan ovatko puut biosähkömagneettisia, mutta professori ei halunnut tulla mainituksi jutussa millään tavalla "huuhaayhteydenottojen" pelossa.\nVaikka kaikesta metsäkellintään liittyvästä ei ole tieteellistä näyttöä, ei Nylander ajattele, etteikö niin voisi tulevaisuudessa olla.\n– Tiede kehittyy koko ajan ja löydetään uusia menetelmiä, kun esimerkiksi mittalaitteistot kehittyvät. Minä haluan olla viemässä eteenpäin sitä kehitystä.\nJapanissa lääkäri määrää hoidoksi metsää – Suomessa metsää vasta tuotteistetaan 15.7.2015\nhyvinvointi metsätterveysvaikutuksetmäntypuutpuutmasennushavupuutstressiverenpainetyöuupumusmielenterveyserämaatmetsätalousIhmisen muistijärjestelmäluonto


Kuopion hiippakunnan piispa Jari Jolkkonen vihkii 4. kesäkuuta kolme uutta pappia Kuopion hiippakuntaan - Kuopion hiippakunnan tuomiokapituli\nKuopion hiippakunnan piispa Jari Jolkkonen vihkii 4. kesäkuuta kolme uutta pappia Kuopion hiippakuntaan\nSami, Heidi ja Ruut vastaamassa julkisen tutkinnon kysymyksiin\nTuomiokapitulin kollegio kuulustelee\nMessussa musiikista seurakunnan kanssa vastaavat kanttori Valtteri Tuomikoski ja urkuri Anu Pulkkinen.\nLuterilainen reformaatio halusi pitää kiinni pappisvihkimyksestä, jossa ihminen pyhitetään hengelliseen tehtävään. Toisaalta se ryhtyi käyttämään tietoisesti papista latinan termiä ’minister’ eli palvelija. Haluttiin korostaa, että papin tärkein tehtävä on palvella seurakuntaa julistamalla sanaa ja toimittamalla pyhiä sakramentteja.\n”Uusien pappien vihkiminen helluntaina muistuttaa siitä, että helluntaina syntynyt kirkko on yhä elävä. Siksi pappisvihkimys on suuri ilo koko hiippakunnalle,” piispa Jari Jolkkonen sanoo.\nVihkimisessä avustavat: Tuomiorovasti Ilpo Rannankari, hiippakuntadekaani Sakari Häkkinen, pappisasessori Olli Kortelainen, Iisalmen seurakunnan kirkkoherra Janne Bovellan, Siilinjärven seurakunnan kirkkoherra Seppo Laitanen ja Pieksämäen seurakunnan vs kirkkoherra Anita Seppä. Notaarina toimii Marja-Sisko Aalto.\nPiispa Jari Jolkkosen saarna on saatavissa Kuopion tuomiokapitulin nettisivuilta sunnuntaina 4.6. http://www.kuopionhiippakunta.fi/\nKuopion hiippakunnan tuomiokapitulin antaa 4.6.2017 papiksi vihkimyksen yhteydessä seuraavat viranhoitomääräykset:\nTM Heidi Haimilahti osa-aikaisesti (60 %) hoitamaan Siilinjärven seurakunnan II seurakunta-pastorin virkaa 4.6.-31.12.2017 tai siihen saakka, kun viran varsinaisen hoitajan osittainen virkavapaa päättyy.\nTM Ruut Hanhikorpi sijaisena hoitamaan Pieksämäen seurakunnan III kappalaisen virkaa 4.6.-31.12.2017.\nTM Sami Saravuoma sijaisena hoitamaan Iisalmen seurakunnan II kappalaisen virkaa 4.6.-2.7.2017 ja Iisalmen seurakunnan II seurakuntapastorin virkaa 3.7.-29.12.2017.\nPapiksi vihittävät ovat osallistuneet 15.-19.5.2017 tuomiokapitulissa järjestettyyn ordinaatiokoulutukseen. Ordinaatiokoulutus on papin työhön perehdyttämistä. Koulutuksen aikana käydään läpi seurakuntatyön kannalta keskeisiä asioita, kuten jumalanpalveluksen ja kirkollisten toimitusten toimittamista, Raamatun tuntemusta ja kirkon tunnustusta, kirkon lainsäädäntöä, työyhteisökysymyksiä jne. Ordinaatiokoulutukseen sisältyy myös saarna-, opetus- ja raamatunselitysnäytteet.\nMedia on tervetullut sunnuntaina kello 10 alkavaan pappisvihkimysmessuun Kuopion tuomiokirkkoon. Lisätietoja antavat notaari Marja-Sisko Aalto p. 044 7050 604 ja piispan sihteeri Hanna Lehto hanna.lehto@evl.fi


Koripallonaiset maaottelumatkalle Latviaan | Yle Urheilu | yle.fi\nKoripallonaiset maaottelumatkalle Latviaan\nSuomen naisten koripallomaajoukkue matkustaa alkuviikolla Latvian Riikaan pelaamaan kaksi maaottelua. Kymmenen pelaajan voimin Riikaan lähtevän maajoukkueen tavoite on saada ensituntumaa joukkuepelaamiseen ennen elokuussa alkavia EM-karsintoja.\n18.7.2008 klo 09.43päivitetty 22.12.2009 klo 07.26\nTiistaina Suomea vastaan asettuu Ukraina ja keskiviikkona Pekingin olympiakisoihin valmistautuva isäntämaa Latvia, joka tuli kesän 2007 EM-kisoissa neljänneksi.\nRiian turnauksessa Suomella on käytettävissään kuusi pelaajaa vuoden 2007 EM-karsintajoukkueesta. Heinäkuun alussa ilmoitettuun maajoukkuerinkiin on kutsuttu uusina pelaajina Long Islandin yliopistosta Lappeenrannan Catziin siirtynyt 187-senttinen Minna Sten sekä niin ikään Catzin tulevaisuuden lupauksiin lukeutuva 21-vuotias Piia Harkko.\n- Viimeiseksi rinkiin liittyneiden pelaajien lisäksi olemme loukkaantumisten johdosta ottaneet harjoituksiin sparraajiksi alle parikymppisiä tulevaisuuden lupauksia, kertoo naisten apuvalmentaja Jukka Mantere.\n- Loukkaantumisista huolimatta harjoituksissa on menty kovaa ja kovempaa tullaan menemään. Koossa olevalla ryhmällä on kova halu tehdä töitä ja nuoret pelaajat ovat haastaneet vanhempiaan ennakkoluulottomasti, jatkaa Mantere.\n”Joukkueen sisäinen tekeminen kuntoon”\nLatvia kohtasi viime vuonna Suomen tasaisessa maaottelussa, jonka Latvia käänsi niukasti edukseen viimeisen viisiminuuttisen aikana. Latvia voitti kyseisen ottelun lopulta 81-68. Mantere uskoo, että Suomen ennakkoluuloton esitys vuoden takaa on pääsyy siihen, että Latvia tahtoo kohdata juuri Suomen olympiakenraalissaan.\n- Latvia tietää, että meidän puolustuspelimme on anteeksiantamatonta ja aggressiivista. Se sopii heille, koska heidänkin puolustusfilosofiansa on sama. Otamme kutsun arvokkuudella vastaan, mikä tarkoittaa sitä, että pelaamme niin kovaa kuin mahdollista.\nEM-karsintaurakkansa 13. elokuuta kotiottelulla Bosnia-Hertsegovinaa vastaan aloittava Suomi on asettanut Latvian turnauksen tavoitteekseen saada ensituntumaa joukkuepeliin.\n- Emme ole scoutanneet vastustajia mitenkään erityisesti, koska tähtäämme kehittymiseen oman tekemisen kautta. Tarkoituksemme on kahden pelin aikana saada joukkue pelaamaan mahdollisimman hyvin yhteen. Joukkueen sisäinen tekeminen täytyy saada kuntoon ennen kuin voimme keskittyä vastustajan ominaisuuksiin, Mantere korostaa.\nSuomi kohtaa Ukrainan tiistaina 22. ja Latvian keskiviikkona 23. heinäkuuta. Latvia saapuu vastavierailulle Tapiolan Urheiluhallille tiistaina 29.7. klo 20:00 alkavaan otteluun. Latvian Suomessa pelaama ottelu on joukkueen viimeinen maaottelu ennen Pekingin olympialaisia.


Esimääritetyt modulaariset datakeskusratkaisut | Schneider Electric\nEsimääritetyt modulaariset datakeskukset\nEsimääritetyt modulaariset datakeskusratkaisut.\nJoskus voi olla vaikeaa päättää, miten ja milloin sähkönjakelu-, jäähdytys- tai fyysisen IT-infrastruktuurin kapasiteettia pitäisi vähitellen lisätä. Lisäys on suoritettava nopeissa suunnittelu- ja käyttöönottovaiheissa, kuitenkin tehostaen toimintaa entisestään ja pitäen kokonaiskustannukset kurissa.\nAsennusvalmiiden moduuliratkaisujemme asetusten määrittäminen ja käyttöönotto onnistuvat nopeasti ja helposti. Ne auttavat kokonaiskustannusten hallinnassa sekä varmistavat, että kriittisen käytettävyyden tavoitteet täyttyvät.\nHuipputason suorituskyky : 30 prosenttia pienempi energiankulutus perinteisiin ratkaisuihin verrattuna ja 15 prosenttia pienempi hiilijalanjälki\nNopea ja helppo suunnittelu- ja käyttöönottoprosessi : Jopa 60 prosenttia nopeampi prosessi automatisoitujen suunnittelutyökalujen, nopean asennuksen, integroitavien järjestelmäratkaisujen ja maailmanlaajuisen toimitusketjumme ansiosta\nSkaalautuva ja mukautuva : Saavuta 10–20 prosentin pääomakustannussäästöt mitoittamalla järjestelmäsi juuri oikean kokoiseksi\nToimintakustannussäästöt: Voit pienentää datakeskuksesi elinkaarikustannuksia jopa 30 prosenttia kymmenessä vuodessa.\nMukautetut ratkaisut ja palvelut: uusien laitosten, olemassa olevien datakeskusten ja yksityisten pilvipalvelujen tarpeisiin.\nLuotettavuus jopa 99,995 %: edistyksellisen hallintaohjelmiston avulla helposti konfiguroitava ja käyttöönotettava sähkönsyötön ja jäähdytyksen varmennus halutun palvelutason varmistamiseksi.\nKestäviä ja joustavia räkkiratkaisuja palvelimien ja verkkolaitteiden nopeaan ja helppoon asennukseen ja yhdistetyn infrastruktuurin toteuttamiseen.\nTehokas olosuhteiden hallinta.\nSaatavana useita kapasiteetti- ja tehontarvevaihtoehtoja.\nMahdollisuus paikalliseen ja etäyhteyden välityksellä toimivaan valvontaan.\nMahdollisuus varhaiseen palonilmaisuun ja automaattiseen sammutusjärjestelmään.


Hoivakriisi kasvatti kuluja, Attendon Suomen-tulos painui pakkaselle\nViime vuosi oli haastava hoivajätti Attendolle, ja syynä on yhtiön mukaan Suomen tilanne.\nNoin vuosi sitten Suomea ravisteli hoivakriisi, joka kiristi vaatimuksia hoivakotien henkilöstön määrästä. Attendon kulut kasvoivat jyrkästi.\nKehitys näkyy myös vuoden 2019 viimeisessä osavuosikatsauksessa. Vaikka liikevaihto kasvoi, Attendo Suomen tulos ennen rahoituseriä, veroja ja aineettomien hyödykkeiden poistoja sukelsi loka–joulukuussa 2019 tappiolle. Tappiota tuli noin 7,1 miljoonan euron edestä.\nLuku on yli 12 miljoonaa euroa pienempi kuin vuotta aiemmin. Tuolloin vastaava oikaistu tulos ennen aineettomien hyödykkeiden poistoja oli 5,2 miljoonaa euroa positiviinen.\nMyös koko vuoden oikaistu tulos ennen rahoituseriä painui pakkaselle, kun vielä viime vuonna se oli 33,7 miljoonaa euroa positiivinen.\nKasvaneista kuluista huolimatta yhtiö ei ole vielä päässyt viranomaisten hampaista. Keskiviikkona sosiaali- ja terveysalan lupa- ja valvontavirasto Valvira antoi Attendolle määräyksen korjata ikäihmisten hoivapalveluissa havaitut puutteet heinäkuuhun mennessä.\nHallitus kaavailee hoitajamitoituksen kirjaamista lakiinhttps://www.hs.fi/politiikka/art-2000006405075.html. Tähän ruotsalaisyhtiö suhtautuu myönteisesti, jos uudistus saa myös rahoituksen.\n”Samaan aikaan on ongelmallista, jos laatua mitataan ainoastaan henkilöstön määrällä”, yhtiön toimitusjohtaja Martin Tivéus https://www.hs.fi/haku/?query=martin+tiveussanoo tiedotteessa.\nKannattavuutta söi Suomessa paitsi paine lisätä hoitajien määrää, myös edellisvuosien voimakas laajentuminen, mikä näkyi tyhjinä paikkoina uusissa hoivakodeissa.\nLaajentumista on tarkoitus hidastaa. Se ei käy heti, sillä aiemmin käynnistetyt hankkeet on saatettava loppuun, Tivéus toteaa.\nAttendo kertoo saaneensa neuvoteltua puitesopimuksia suomalaiskuntien kanssa uudelleen viimeisen neljänneksen aikana. Käytännössä tämä tarkoittaa, että kunnat maksavat osan hoivan kasvaneista kuluista. Konserni odottaa myönteisen hintavaikutuksen olevan noin kolme prosenttia vuoden 2020 aikana.\nEpävarmuutta luovat työehtosopimusneuvottelut. Niiden vuoksi hoiva-alan palkkataso Suomessa loppuvuoden aikana ei ole vielä tiedossa.\nSuomen-toiminnot toivat 47 prosenttia konsernin 1,1 miljardin euron liikevaihdosta, joten hoiva-alan huolet painoivat koko ruotsalaisyhtiön tulosta.\nViimeisellä vuosineljännekselllä Attendon tulos supistui 13,6 miljoonasta eurosta 9,8 miljoonaan euroon. Koko tilikauden 2019 operatiivinen liiketulos oli 63,5 miljoonaa euroa eli noin neljänneksen edellisvuotta heikompi.\nYhtiön hallitus esittää, ettei osinkoa jaeta heikon suoritutumisen ja tunnuslukujen sekä hiljattaisen lainojen uudelleenneuvottelun vuoksi.\nWall Streetin pörssikurssit sukelsivat koronavirushuolen johdosta – Donald Trump: ”Pörssi näyttää oikein hyvältä”\nLasten sukupuoli ei kulje suvussa – Monta tyttöä tai poikaa perheessä on sattumaa\nLukijan mielipide: Pesukoneen käyttöä on valvottava\nLukijan mielipide: Tuntemani britit ovat huolissaan maansa maineesta\nTelevisioarvostelu: Klikkaa mua -draamakomediasta tehtiin ruotsalaisversio Deitti, ja silmiinpistävin ero näyttää olevan sarjan miehissä\nLukijan mielipide: On määriteltävä arvot, joiden pohjalta julkisia hankintoja tehdään\nLukijan mielipide: Strategisessa hankintaosaamisessa arvojen sisäistäminen on tärkeää\nLukijan mielipide: Yritykset odottavat kunnilta vastuullisempia hankintoja\nLukijan mielipide: Haisevat vessat panevat kysymään, millaisella asenteella julkisia tiloja siivotaan\nLyhyen mitan mestarilla Matti Ijäksellä, 70, on työn alla uusi käsikirjoitus – Sarkastisen ironinen tarina sivuaa vanhenemista\nLukijan mielipide: Pesukoneen letku on syytä vaihtaa uuteen ajoissa\nPääkirjoitus: Kesän puoluekokouksista taitaakin tulla aika tylsiä\nPääkirjoitus: Yhdysvaltojen presidentinvaaleissa politiikan keskikentällä ei ole omaa tarinaa\nOsakkeet syöksyivät Yhdysvalloissa – Analyytikko: ”Maailman toiseksi suurin talous on nyt suljettu”\nPoliisi ei pidä tarpeellisena kielteisen turvapaikkapäätöksen saaneiden jalkapantoja – tarkastaja: Muutkaan lisäkeinot eivät näytä toimivilta\nItalia päätti erityishelpotuksista eristetyille kansalaisille: Ei veroja eikä asuntolainalyhennyksiä - ”Hölmöydet ja spekulaatiot saavat nyt riittää”\nTunnelissa kulkeva Lentorata keräsi tylyä kritiikkiä valtuutetuilta – Vantaa päätti silti lähetä mukaan Suomi-radan suunnitteluun\nPäivä 55: Koronavirus kylvää paniikkia Italiassa - 7 kuollut, kymmenet tuhannet viikoiksi eristyksiin\nNasima Razmyarin äidille huudeltiin rasistisia loukkauksia uimahallissa kesken vesijuoksun: ”Kiitos jokaiselle, joka puuttuu”\nPariskunta pahoinpiteli miestä käsittämättömillä tavoilla – lopulta uhri pakeni pyytämään apua läheiseltä kioskilta\nSami Vatanen Carolinaan – odotettu NHL-siirto tapahtui\nKiitotieltä suistuneen matkustajalentokoneen kapteeni on pidätetty Turkissa\nMitä haluat tietää koronaviruksesta? Kysy ja IS hakee vastauksen\nKuuden puolueen nuorisojärjestöt kieltäytyvät yhteistyöstä Ps-nuorten kanssa, kunnes järjestöstä on siivottu fasismi ja etnonationalismi\nKobe Bryantin leski haastoi helikopterifirman oikeuteen\nNäkökulma: Suomalainen panikoi koronaviruksesta, mutta vie oksentavan lapsen päiväkotiin eikä pese käsiään\nHiekkamyrsky loppui, mutta suomalaisia on yhä jumissa Kanarialla – Janille luvattiin kotiinpääsy vasta noin viikon päästä\nEuroopan kuumimman hyökkääjän Erling Braut Hålandin laukaukset olivat hirmuisia jo 13-vuotiaana – katso video\nOulun teatterin edessä huudettiin aikalisää – Hietasaaren hakkuita halutaan siirtää\nTampere teki matkailijaennätyksen – miljoonan kotimaisten yöpyjän määrä rikki\nEnnätyslämmin talvi pakotti Turun kaupungin ikävään päätökseen: ”En muista tällaista 30 vuoden uran ajalta”\nPS-johto odottaa yhä selvitystä fasismikommenteista – Halla-aho: ”Ketään ei voi erottaa antamatta mahdollisuutta”\nPääkirjoitus: Vaalilait kaipaavat uudistusta – väestön pakkautuminen etelään uhkaa Suomen kahtiajakoa\nPääkirjoitus: Vaalilait kaipaavat uudistusta – väestön pakkautuminen etelään uhkaa syventää Suomen kahtiajakoa\nYK:n mukaan Libyaan olisi syntymässä tulitaukosopimus – tälle viikolle kaavaillut rauhanneuvottelut näyttävät kuitenkin jäätyvän\nIsmo Leikola pääsi mukaan Conan O’Brienin erikoisohjelmaan – aiempi esiintyminen nousi megahitiksi ja teki suomalaiskoomikosta ”ass guyn”\nIS Italiassa: 125 000 asukkaan Monzan tunnelma on kuollut – hengityssuojaimella varustautunut marketin myyjä vaati ostoskoria desinfioitavaksi\nNHL-sensaatioon yltänyt jääkonekuski tempaistiin valtavaan pyöritykseen: ”Viimeiset 36 tuntia ovat olleet hulluja”\nKuvat julki: tältä prinsessa Diana näyttää The Crown -sarjassa\nNäin eri puolueet suhtautuvat ehdotukseen Uudenmaan vaalipiirin jakamisesta – kahdella penseä näkemys: ”Ketä se hyödyttää”\nRasistista huutelua kesken vesijuoksun – apulaispormestari Nasima Razmyar kiittelee äitiään uimahallissa puolustanutta\nSuora lähetys: Kobe Bryantin muistotilaisuus käynnissä Los Angelesissa – pääsyliput maksoivat yli 200 euroa: ”Sirkustunnelma”\n”Todella epäreilua meille” – Ysiluokkalaiset tenttasivat ministeri Li Anderssonia oppivelvollisuuden laajentamisesta


Kolikkopelit | Musiikkiaiheiset pelit\nKolikkopelit ja kasinopelit populaarikulttuurissa\nSuomen kattavin pop-opas käsittelee populaarikulttuuria ja nykymusiikin kenttää monesta näkökulmasta. Monet lukijamme ovat kyselleet meiltä jatkuvasti suositummiksi muuttuvista kolikkopeleistä, jotka tänä päivänä saattavat pohjautua hyvinkin suoraan populaarikulttuuriin sekä suosittuihin artisteihin.\nOppaamme onkin ottanut tarkkaan syyniin populaarikulttuurin kasinopeleissä ja kasinopelit populaarikulttuurissa. Käymme läpi kiinnostavimmat musiikkiteemaiset kolikkopelit, kasinoaiheiset kappaleet sekä kasinoiden maailmaan sijoittuvat elokuvat.\nTarjolla ovat tietenkin myös ilmaiset kolikkopelit, joiden avulla voit tutustua kiinnostavimpiin ja kovimmin rokkaaviin kolikkopeleihin täysin ilmaiseksi!\nErityisesti nettikasinoilla kolikkopelit ovat viime vuosina saaneet mitä erikoisempia muotoja. Perinteiset videopokeri ja hedelmäpelit ovat kaikille tuttuja, mutta tuhansia pelejä tarjoavat kasinot eivät enää tyydy pelkästään näin yksinkertaisiin laitteisiin. Modernit kolikkopelit saattavat olla jo oikeita audiovisuaalisia elämyksiä, jotka yhdistelevät musiikkia, 3D-efektejä, videokuvaa ja mitä erikoisempia pelillisiä kikkoja.\nNykyaikainen kolikkopeli saattaa hyvinkin sisältää vaikkapa monistuvia symboleita, voittokertoimia, lukittuja voittoja, laajenevia rullia ja erillisiä bonuspelejä, joten pelaamisesta ei todellakaan puutu vaihtelua. Näyttävimmät pelit pohjautuvat tietenkin tuttuihin teemoihin. Monet suosituimmista peleistä ovat tätä nykyä suoria lisenssituotteita, jotka lainaavat aiheensa esimerkiksi tunnetuilta elokuvilta tai bändeiltä.\nPopin ja rokin ystävien mieliksi olemme nostaneet esille viisi suosittua, modernia ja laadukasta kolikkopeliä, jotka pohjautuvat suoraan maailman tunnetuimpiin artisteihin. Lue pelien toiminnasta ja pelaa kolikkopelejä ilmaiseksi klikkaamalla kunkin pelin nimeä.\nPelinvalmistaja NetEntin kehittämä Jimi Hendrix on yksi kasinoiden näyttävimmistä sekä suosituimmista kolikkopeleistä. Viiden rullan ja kolmen rivin laitteesta ei puutu näyttäviä erikoisuuksia sekä voitokkaita konsepteja, jotka on nimetty Jimin tunnetuimpien hittien mukaan.\nPurple Haze -ominaisuus käynnistyy, jos ensimmäiselle rullalle pysähtyy Purple Haze -kuvio. Tällöin kaikki kehnot symbolit muuttuvat arvokkaiksi Wildeiksi. Jos rullille taas pysähtyy vähintään neljä punaista kitaraa, palkitaan pelaaja lisäpyöräytyksillä niin kauan kuin rullille pysähtyy uusia punaisia kitaroita. Kolme Scatteria taas vie pelaajan valitsemaan palkintoa useista vaihtoehdoista.\nPelaaja voi lunastaa joko kolikkovoiton, Crosstown Traffic -ilmaiskierroksia, Purple Haze -ilmaiskierroksia tai Little Wing -ilmaiskierroksia. Käytännössä kaikissa ilmaiskierrosvaihtoehdoissa rullille lisätään reilusti ylimääräisiä Wildeja, jotka korvaavat kaikki muut kuviot.\nKorkeaa 96,91 prosentin palautusta tarjoavan Jimi Hendrixin taustalla pyörivät Foxy Lady, Voodoo Child, Crosstown Traffic, Little Wing sekä Purple Haze.\nMyös hulppea Guns N' Roses on laadustaan tunnetun NetEntin käsialaa. Myös tämä viiden rullan ja kolmen rivin laite sisältää reilun valikoiman erikoisia ominaisuuksia, joilta löytyvät varsin tutut nimet. Jokaisen pyöräytyksen aikana saattaa käynnistyä esimerkiksi Appetite for Destruction Wild, joka on suosikkilevyn kantta mukaileva viiden Wildin yhdistelmä rullien keskellä. Satunnaisesti käynnistyvät Legend Spinsit taas lisäävät rullilla valtavan kokoisia Wildeja, joissa komeilevat bändin jäsenet.\nKolme bonuskuviota vie pelaajan erilliseen lisäpeliin, jossa vinyyliltä pyöräytetään yksi lukuisista vaihtoehdoista. Tarjolla on kolikkovoittoja, Crowd-Pleaser-bonuspeli sekä Encore Free Spinsejä. Ilmaiskierroksilla yksi rullista muuttuu Wildiksi jokaisella pyöräytyksellä, kun taas bonuspelissä pelaaja valitsee kuvioita, jotka tuovat voittoja ja siirtävät pelaajaa bonuspelin seuraaville tasoille.\nRonskia 96,98 prosentin palautusta tarjoavan laitteen taustalla pyörivät suurhitit Welcome to the Jungle, Sweet Child O’ Mine, Paradise City, November Rain sekä Chinese Democracy.\nYksi klassisimmista musiikkiteemaisista sloteista on KISS Shout It Out Loud, jonka takaa löytyy WMS. Mistä tahansa koneesta ei ole kysymys, vaan Kissille sopivan mahtipontiseen tapaan laite sisältää kahdet erilliset rullat. Viiden perusrullan lisäksi tarjolla on viisi kolossaalista rullaa – molemmat rullat jakavat erillisiä voittoja. Jos pelaaja saa perusrullan täyttymään Wildeista, muuttuu myös vastaava kolossaalinen rulla Wildiksi, mikä tarjoaa mahdollisuuden suorastaan valtaisiin voittoihin.\nPelistä löytyy tietysti myös ilmaiskierroksia jakava Scatter, joka esiintyy sekä perusrullilla että kolossaalisilla rullilla rullilla 1, 3 ja 5. Kolme Scatteria missä tahansa vie pelaajan ilmaiskierroksille. Mitä enemmän Scattereita nappaat, sitä enemmän ilmaiskierroksia lunastat.\nSettilistaan kuuluvat tietenkin tutut hitit. KISS Shout It Out Loudin taustalla soivat Shout It Out Loudin lisäksi Detroit Rock City sekä Rock and Roll All Nite.\nOman kolikkopelinsä on tietenkin saanut myös rokin kuninkaana tunnettu Elvis. WMS:n käsialaa oleva kone toimii KISSin laitteen tavoin hieman normaalia erikoisemmalla konseptilla, sillä peräti 80 voittolinjaa sisältävän laitteen rullat eivät ole aseteltu aivan normaaliin järjestykseen.\nVasemmalta ylhäältä löytyy neljästä kuviosta muodostuva klusteri, jollainen löytyy myös vasemmalta alalaidalta. Koneen oikealta puolelta taas löytyy kolme perinteisempää rullaa kuudessa rivissä. Vasemmalta löytyvät klusterit yhdistyvät oikealta löytyviin rulliin ja näin muodostuvat pelin lukuisat voittolinjat.\nMyös erikoisuuksia piisaa. Jos pelaaja saa jommankumman vasemmalta löytyvistä klustereista täyttymään neljästä identtisestä kuviosta, palkitaan pelaaja viidellä ilmaiskierroksella. Viisi ilmaiskierrosta jaetaan myös, jos pelaaja saa kolme Scatteria kolmelle viimeiselle rullalle. Jos pelaaja saa samaan aikaan neljä identtistä kuviota vasempaan klusteriin ja kolme Scatteria oikealle, jaetaan peräti 20 ilmaiskierrosta!\nElviskoneen jukeboksista löytyvät Viva Las Vegas, Blue Suede Shoes, Hound Dog, A Big Hunk O’ Love sekä (Let Me Be Your) Teddy Bear.\nTuorein hittilaite on aina laadukkaan NetEntin kehittämä Ozzy Osbourne, jonka tähtenä toimii tietenkin Black Sabbathista tuttu solisti ja pimeyden prinssi. Komea viiden rullan laite sisältää Ozzyn poikineen sillä rullilla pyörii lähinnä miehen itsensä kuvia.\n20 voittolinjaa sisältävä laite tunnetaan erityisesti Scattereista. Kolme Scatteria vie pelaajan välittömästi ilmaiskierroksille, kun taas kaksi Scatteria tuo ylimääräisen pyöräytyksen, jonka aikana pelaaja saattaa voittaa ilmaiskierroksia. Ilmaiskierrosten ja ylimääräisen pyöräytyksen aikana käytössä on Symbol Charge Up, joka lisää satunnaiselle symbolille erikoisominaisuuden.\nValittu symboli saattaa maksaa ylimääräisiä kolikkovoittoja tai moninkertaisia voittoja, symboli saattaa muuttua Wildiksi tai symboli saattaa muuttua asteen arvokkaammaksi symboliksi. Lienee selvää, että ilmaiskierrosten aikana luvassa on valtaisia voittoja. Jos pelaaja maksaa lisäpanoksen ja ottaa Bonus Betin, ovat ilmaiskierrokset todennäköisempiä ja ilmaiskierrosten voittokertoimet suurempia.\nOzzy Osbourne tarjoaa normaalilla panoksella 96,30 prosentin palautusta ja Bonus Betillä runsaampaa 96,67 prosentin palautusta. Taustamusiikkina toimivat Crazy Train, Mr Crowley, Diary Of A Madman sekä Bark At The Moon.\nTänä päivänä populaarikulttuuri on oleellinen osa kasinopelejä sekä kasinopelit oleellinen osa populaarikulttuuria. Ihmiset nauttivat kolikkopeleistä tuttujen aiheiden parissa, joten on selvää, että myös musiikista ja elokuvista lainataan. Lisenssipelit ovat tänä päivänä arkipäivää, ja useimmilta kasinoilta löytyy laitteita, jotka pohjautuvat suoraan esimerkiksi vuoden tunnetuimpiin elokuviin tai kaikkien tuntemiin bändeihin. Samalla pelit saattavat kuitenkin pohjautua vaikkapa tunnettuihin satuihin tai muihin tuttuihin teemoihin.\nKoska kasinopelaaminen on suosittua puuhaa ja tarjoaa alustan mitä tunteikkaimmille tilaisuuksille, ovat kasinopelit luonnollisesti jo itsessään tuttua tavaraa populaarikulttuurissa. Monissa elokuvissa, tv-sarjoissa ja kirjoissa päädytään kasinolle, jossa nautitaan mitä klassisimmista kasinopeleistä. Tämä taas tekee peleistä yleisölle entistä tutumpia.\nEsimerkiksi baccarat tunnetaan kansainvälisesti James Bondin suosikkina, kun taas noppapeli craps on useimmille suomalaisille tuttu juuri amerikkalaisten televisiosarjojen kautta. Monien kasinopelien ja korttipelien historiaa tunnetaan juuri viihteen kautta. Esimerkiksi blackjackin esimuoto veintiuna on tiettävästi mainittu ensimmäistä kertaa Don Quijotestakin tunnetun Miguel de Cervantesin romaanissa, jossa korttihuijarit pyrkivät koijaamaan pelissä, joka tunnettiin ilmeisen hyvin jo 1600-luvun ensimmäisinä vuosina.\nMitkä sitten ovat parhaat kasinoaiheiset kappaleet ja kiinnostavimmat korttipelien esiintymiset elokuvissa? Pop-opas esittelee kiehtovimmat kasinopelien esiintymiset populaarikulttuurin puolella.\nKolikkopelit ja korttipelit ovat aina kiehtoneet erityisesti rokkareita ja kantritähtiä. Tunnetuimmista kasinoaiheisista kappaleista on muodostunut todellisia kansainvälisiä hittejä, jotka korttihait tuntevat ympäri maailman. Listasimme kolme kiinnostavinta kasinoaiheista laulua.\nVuonna 1980 julkaistu Ace of Spades on vuosikymmenten varrella muodostunut Motörheadin tunnetuimmaksi ja rakastetuimmaksi kappaleeksi. Täyteen kasinoviittauksia tungettu kappale julkaistiin sekä sinkkuna että samaa nimeä kantavalla albumilla. VH1 on valinnut Ace of Spadesin kaikkien aikojen kymmenenneksi parhaaksi hard rock -kappaleeksi.\nVaikka Ace of Spades kertoo erityisesti korteista, oli yhtyeen nokkamies Lemmy enemmän kolikkopelien perään. Pyörivistä hedelmistä laulaminen ei kuitenkaan tuntunut ajatuksena rokkaavan aivan yhtä kovaa kuin pataässien lätkiminen pöytään.\nElvis Presleyn samaa nimeä kantavaa elokuvaa varten äänitetty vuoden 1964 kappale on muodostunut yhdeksi rokin kuninkaan tunnetuimmista ja rakastetuimmista kappaleista. Vaikka kappale ei ilmestymisen yhteydessä ollut jättihitti, on se noussut myöhemmin suoranaiseksi Las Vegasin tunnelman ja neonvalojen symboliksi, joka on soinut lukuisien tv-sarjojen, mainosten ja elokuvien taustalla.\nTodellisessa rahapelaamisen ylistyslaulussa mainitaan lähes kaikki kasinoiden pelit ruletista blackjackiin ja pokerista kolikkopeleihin. Myös Viva Las Vegas -elokuvaa pidetään nykyään yhtenä Elviksen parhaista.\nTarinallinen The Gambler kertoo reissumiehestä, joka saa pelurilta pelimetaforia pullollaan olevia elämänohjeita. Tätä nykyä The Gambler on kiistatta yksi tunnetuimmista aihetta käsittelevistä kappaleista, mutta jo laulun matka itsessään on tarina. Vain 23-vuotiaan Don Schlitzin kirjoittama kappale etsi vuosikausia esittäjää ja jäi ensimmäisinä levytettyinä versioina listojen hännille.\nKun kantritähti Kenny Rogers löysi kappaleen ja levytti sen vuonna 1978 samaa nimeä kantaneelle albumilleen, nousi The Gambler jättihitiksi. Kappale nousi kantrilistan ykköseksi ja Kenny Rogers palkittiin vuoden kantrivokalistin Grammyllä. Runsaaseen käyttöön päätynyt kappale on tätä nykyä kiistatta Kenny Rogersin tunnetuin hitti.\nKasinopelit tarjoavat mitä parhaan tilaisuuden suurille tunteille, suurille voitoille ja suurille ihmiskohtaloille niin tosielämässä kuin viihteessäkin. Kasinoilla viihdytään elokuvassa jos toisessakin, eikä korttipöydän ääressä ole koskaan tylsää. Kukapa voisi unohtaa, että esimerkiksi tyylikkääseen ja huoliteltuun James Bondiin tutustuttiin ensimmäistä kertaa juuri baccarat-pöydän ääressä. Nostamme esille kolme klassista kasinoelokuvaa, joissa kortin lätkiminen ei suinkaan jää näyttelemään pelkkää sivuosaa.\nMartin Scorsesen löyhästi tositapahtumiin perustuva mafiaelokuva Casino on jo nimensä puolesta kasinoviihdettä puhtaimmillaan. Robert De Niro näyttelee Frank Rosenthaliin pohjautuvaa gangsteria, joka päätyy johtamaan suurta kasinoa Las Vegasissa. Lähes kolme tuntia kestävä Casino on yksi Scorsesen massiivisimmista, tunnetuimmista sekä laadukkaimmista teoksista.\nPaul Thomas Andersonin debyyttielokuva Hard Eight on pienimuotoinen elokuva kodittomasta Johnista, joka tapaa hänet siipiensä suojiin ottavan ammattipelurin. Rikoselokuvaksi kääntyvää Vegas-seikkailua tähdittävät muun muassa John C. Reilly, Gwyneth Platrow, Samuel L. Jackson sekä Philip Seymour Hoffman. Halvalla tehty yksinkertainen, mutta kiistämättömän taidokas Hard Eight teki 26-vuotiaasta Paul Thomas Andersonista välittömästi tunnetun ja halutun nimen Hollywoodissa.\nVuoden 2017 Molly’s Game on lukuisia Oscar-ehdokkuuksia käsikirjoittajana haalineen Aaron Sorkinin ensimmäinen ohjaustyö. Molly Bloomin elämäkertaan pohjautuva elokuva kertoo loukkaantumisiin uransa päättäneestä laskettelijasta, joka päätyy pyörittämään pokeririnkiä rikkaille ja kuuluisille. Nokkela, näyttävä ja maanläheinen Molly’s Game poiki Sorkinille jälleen yhden Oscar-ehdokkuuden vuoden parhaasta käsikirjoituksesta.


It's just my life: LOHI–RUISLEIPÄSET\nLOHI-RUISLEIPÄSET (24 kappaletta)\n1 pss luomu ruisrouhenappeja (voit leikata myös neliöitä ruisvuokaleivästä!)\n1 pkt graavilohta\n1. Levitä tuorejuustoa leivän puolikkaille ja asettele päälle salaattia.\n2. Leikkaa sopivan kokoinen pala graavilohta ja nosta se leivälle.\n3. Leikkaa koristeeksi tilliä ja purista päälle vielä muutama pisara sitruunamehua.\n4. Tarjoile pikkupurtavana tai picnic-eväänä. :-)\nTunnisteet: arki, herkut, kesä, reseptit, ruoka\nAnonyymi 05 toukokuuta, 2015\nEi liity aiheeseen mutta tosi kiva toi uusi banneri ! Jotenkin raikas ja keväinen. Tykkään myös noista teksteistä kuvien alla jos tajuut mitä koitan selittää! :-) Ja näyttäähän nää leivätkin aika herkuilta.\nKatri 05 toukokuuta, 2015\nHaha! :D Ei se mitään, tykkään itsekin todella paljon tästä uudesta bannerista. Se on jotenkin todella kesäinen ja raikas - juuri niin kuin sanoit! :)


11.4.2019 06:44 | Mirja Heikkilä\nKirjoitin, että olen uskovainen, ollut lapsesta asti. Että usko kannattelee elämääni, eikä minun tarvitse kannatella kaikkea itse.\nUskon, että ikuisuuteni ei määräydy sen mukaan, kuinka hyvä ihminen olen tai kuinka onnistuneesti välttelen pahaa. Se olisi mahdoton tehtävä. Jumala on huolehtinut senkin puolestani.\nTehtävässä kysyttiin myös uskon kriiseistä. Ensimmäisenä muistin sen ajan, kun olin vähissä voimissa henkisesti. Usko oli loppua. Kyselin, miksi Jumala antaa näin raskaan kuorman.\nToisaalta samaan aikaan rukous ja yhteys toisiin uskoviin tulivat tärkeiksi. Tuntui siltä, että rukouksessa Jumala oli lähellä ja seuroissa sain vain olla.\nToinen kriisiaika tuli läheiseni kuoltua. Epäilin, onko Jumalaa ja taivasta olemassa. Onko kaikki vain sepitettä, jotta me ihmiset jaksamme elää, synnyttää lapsia ja tehdä työtä.\nNoina päivinä minulla oli pyhäkouluvuoro. Tuntui mahdottomalta, että minun pitäisi puhua lapsille taivaasta. Aloitimme pyhäkoulun. Sytytin kynttilän, lauloimme tutun laulun. Rukoilimme lyhyesti ja lapsen tavoin: ”Rakas Taivaan Isä, tule meidän luokse tänne pyhäkouluun.”\nLapset katsoivat minuun luottavasti. Se rauhoitti, auttoi minua uskomaan, että Jeesus oli meidän kanssamme pyhäkoulussa. Meidän keittiössämme, lasten ja minun kanssa.\nJälkeenpäin ajattelin, että uskon vastustaja iski minuun, kun olin heikoilla, surussa, hukassakin.\nNykyään ei ehkä ole kovin muodikasta puhua uskonasioista. Ei se helppoakaan ole. Toisaalta en muista, että niistä olisi puhuttu “ennen vanhaankaan” muuten kuin pyhäkoulussa ja seuroissa. Kirkossa puhuttiin Jumalasta ja Jeesuksesta, mutta se oli jotenkin erilaista, etäisempää.\nMiksi uskosta ei voisi puhua kuten elämästä muutenkin? Missäpäin te asutte nykyisin? Mitä sulle kuuluu? Oletko käynyt reissussa? Oletko jaksanut uskoa? Millainen auto sinulla on?\nOn ollut tuota flunssaa ja kolotusta. Usko on ollut kyllä heikko, mutta ei siitä arvaa luopuakaan. Kun en tiedä mitään parempaa. Ajateltiin lähteä kavereiden kanssa etelään. Ajateltiin kuunnella siellä nettiseuroja. Kaikkea hyvää teille ja muistakaa säilyttää usko.\nSenkin uhalla, että minua pidetään henkipallona, ajattelin kirjoittaa uskosta. Sen rinnalla tittelit, arvostus ja asema, palkka, asunto, huonekalut, terveys, viisaus, tieto ja ymmärrys ovat toissijaisia.


Isivuosi: Lyhyet, niin kovin lyhyet yhteiset arki-illat UA-119504795-1\nTänään isityyppi oli taas myöhäisessä vuorossa töissä. Se tietää aina lyhyttä yhteistä iltaa. Meillä on etuna yhteinen päiväkoti, jossa näemme toisiamme, mutta silti nämä yhteiset illat tuntuvat kovin lyhyiltä.\nKotiin tultuamme oli pikaisen varustehuollon jälkeen aika istua päivällispöytään. Sen jälkeen ei ollutkaan kovin pitkälti yhteistä aikaa touhuiluun, kun oli jo iltapalan ja iltatoimien aika.\nTuo yhteinen ilta-aika tuntuu kovin lyhyeltä, kun koko päivä on pyyhälletty oravanpyörän huiskeessa. Vaikka yhteisiä touhuja ehditäänkin, niin silti tuntuu, että ehdimme lähinnä syödä ja nukkua yhdessä.\nAamulla oravanpyörä jatkaa rataansa heti herätyksestä. Yhteisen ajan maksimoimiseksi meillä on kuitenkin muutama likka takataskussa.\nPäiväkotimatkoistamme olenkin kertonut jo aiemmin. Meille ne eivät ole siirtymiä paikasta toiseen vaan yhteistä seikkailuaikaa. Muutama muukin juttu helpottaa näitä lyhyitä iltoja.\nRuokailut ovat yhteistä aikaa, joka myös vietetään yhdessä\nIsityyppi ei vain lapa apetta neidin eteen, vaan rauhoittuu itsekin syömään. Päivällinen syödään aina yhdessä, päivän tapahtumista ja puuhista keskustellen.\nMyös päivällisen valmistelu on yhteistä puuhaa. Aikatauluja uhmatenkin, otan tytön aina mukaan näihin puuhiin. Meillä katetaan pöytä ja valmistellaan ruoka yhdessä.\nPöydän ääreen todella rauhoitutaan. Puhelin, some tai muut aikuisten hömpötykset eivät kuulu ruokapöytään. Pöydässä istutaan rauhassa, syödään ja seurustellaan.\nTärkeä yksityiskohtakin meillä päivälliseen liittyy. Kaikki tarvittava tuodaan pöytään valmiiksi, jolloin mitään syytä nousta pöydästä ei ole.\nAikuisen on turha marista yhteisen ajan puutteesta, jos oma läsnäolo on vajavaista\nSome, sähköposti ja nämä blogihommat joutavat kyllä odottamaan. Niitä ehdin mainiosti hoitaa neidin nukahdettua.\nIlta todella vietetään yhdessä. Touhuan tyttäreni kanssa ja olen hänelle läsnä, mukana leikeissä ja touhuissa. Yksikään lapsen kysymys ei ole sivuutettavissa epämääräisellä mutinalla.\nTällä tavalla koen myös opettavani neidille tärkeitä sosiaalisen kanssakäymisen arvoja. Aikuistenkin maailmassa on kohteliasta olla läsnä keskustelukumppanilleen.\nMinun mielestäni on arvokkaampaa olla tunti lapsen kanssa täysillä, intensiivisesti, kuin sata tuntia puolivaloilla, ajatukset jossain aivan muuualla.\nTänäänkin olin lopulta vain sivustakatsojan osassa Tähystäjäprinsessan leikissä. Tarpeen tullen hyppäsin mukaan touhuun, milloin missäkin roolissa.\nTuo lapsen leikin seuraaminen muuten on lumoavaa puuhaa. Monin verroin mielenkiintoisempaa kuin nettimaailman tarjonta.\nIlta opetti minut myös aivan uudella tavalla arvostamaan yhteistä aikaa\nNyt, tytön nukkuessa mietin, miten äärettömän arvokasta tuo tämäniltainenkin aika oli. Aikaa, jota en myöskään koskaan saa takaisin.\nAika ei ollut kovin pitkä, mutta se oli täynnä unohtumattomia, ainutkertaisia hetkiä. Hetkiä, joita isänä haluan vaalia ja kerryttää niin paljon kuin mahdollista.\nNuo hetket ovat pääomaa, jota ei mikään raha maailmassa korvaa\nLähettänyt isivuosi klo 11.27\nElina //Vauhtihirmun elämää 26. helmikuuta 2019 klo 2.27\nPakko sanoa, että sitä illan yhteistä aikaa jopa arvostaa aivan erilailla, kun ei oikeasti ole kuin ne yhteiset arki-illan hetket. Sitä haluaa saada niistä kaiken irti, jutella lapsensa kanssa ja olla läsnä. Sen huomaa blogin kirjoittelutahdissakin itsellä; lapsen nukahtaessa ei enää jaksa, mutta silti joka päivä asettaa sen oman pienen etusijalle. Koska ei ole mitään tärkeämpää kuin ne hetket lapsen kanssa.\nisivuosi 19. maaliskuuta 2019 klo 3.22\nNiinpä, arvokkainta on oman lapsen kanssa vietetty aika.\nHanna / kommammaa 26. helmikuuta 2019 klo 11.07\nVasta ruuhkavuodet koettuani olen ymmärtänyt miksi aika juoksee niin kovaa eteenpäin ja tuntuu siltä, ettei mukana pysy ollenkaan. Koko ajan on johonkin kiire ja arki-illathan on ihan törkeän lyhyitä. Meilläkin pidetään kiinni perheen yhteisestä päivällisestä. Silloin on aikaa toisille ja voidaan vaihtaa päivän kuulumiset, mutta sen jälkeen onkin periaatteessa tunti aikaa ja alkaa jo iltatoimet. Kai tämä todellakin on sitä kuuluisaa ruuhkavuosiarkea :D\nSitähän tämä taitaa olla. Onneksi omissa käsissä on se, alistuuko ruuhkavuosille vai ei.\nArt LilyKristin | M.Hartikainen 28. helmikuuta 2019 klo 0.49\nOlen itse ollut pian 10 vuotta kotiäitinä, yhteinen aika korvaamatonta <3\nisivuosi 19. maaliskuuta 2019 klo 3.21\nNiinhän se on. Siksi tässä havittelenkin paluuta koti-isän saappaisiin.


Moni jättää bitcoin-voittonsa ilmoittamatta verottajalle — Lappeenrantaan avatulla bitcoin-automaatilla nostot ja panot tapahtuvat täysin anonyymisti - Etelä-Saimaa\nMoni jättää bitcoin-voittonsa ilmoitt...\nJulkaistu 26.2.2018 18:03\nMoni jättää bitcoin-voittonsa ilmoittamatta verottajalle — Lappeenrantaan avatulla bitcoin-automaatilla nostot ja panot tapahtuvat täysin anonyymisti\nYlitarkastaja Timo Puiro Verohallinnosta muistuttaa, että virtuaalivaluuttakaupoista saadut voitot ovat pääomatulona verotettavaa tuloa.\nKauppakeskus Oprissa olevan Hobbitti-liikkeen tuulikaappiin avattiin viime viikolla Lappeenrannan ensimmäinen bticoin-automaatti.\nMoni virtuaalivaluutoilla kauppaa käyvä jättää voittonsa ilmoittamatta verottajalle.\n—On niitä ilmoitettu, mutta meidän kokemustemme mukaan hyvin paljon on isojakin summia jätetty ilmoittamatta. Toisaalta aika paljon on ilmoitettu isoja summia vapaaehtoisesti.\nPuiro sanoo, että verohallinnossa seurataan virtuaalivaluutoilla käytävää kauppaa tarkasti. Hänen mukaansa verot maksamatta jättäneitä pystytään jäljittämään tietoja analysoimalla.\n—Vajaassa kahdessa vuodessa olemme pystyneet verottamaan 550 tapausta. Lisää on tulossa.\nPuiro selittää, että eri lähteistä kerättyä tietoa verrataan bitcoinin lohkoketjuun, eli eräänlaiseen bitcoin-tapahtumien kirjanpitojärjestelmään.\n—Näitä analysoimalla pystymme tunnistamaan virtuaalilompakoita ja niiden haltijoita ja pystymme seuraamaan, mitä transaktioita niihin liittyy.\nBittimaatti, bitcoin-automaatti Lappeenrannan Valtakadulla, Hobbitin eteisessä.\nLappeenrantaan avattiin viime viikolla kaupungin ensimmäinen bitcoin-automaatti.\nPrasos-yhtiön kauppakeskus Opriin avaamalla Bittimaatilla voi ostaa käteisellä rahalla bitcoineja, jotka tallennetaan käyttäjän virtuaalilompakkoon älypuhelimen sovelluksen kautta.\nMyös bitcoinien myyminen onnistuu. Tässä tapauksessa virtuaalisen siirron jälkeen automaatti antaa käyttäjälle maksun seteleinä.\nBitcoinien hinta määräytyy päivän kurssin mukaan. Prasos ottaa siirroista komission.\nPuiro sanoo, että anonyymisti tapahtuvien automaattinostojen ja -panojen osalta käyttäjien tunnistaminen on vaikeampaa.\n—Kyllä varmasti näin on. Automaatilla on myös helppo muuttaa käteisenä olevaa valuuttaa bitcoin-muotoon ja lähettää sitä eri puolille maailmaa.\nAutomaattitoimintoihinkin pystytään Puiron mukaan kuitenkin haluttaessa puuttumaan.\n—Jos lompakko tavataan muussa yhteydessä ja se pystytään tunnistamaan, kyllä siellä näkyvät nostot tai panot samaan tapaan.\nToimitusjohtaja Henry Brade Prasos-yhtiöstä muistuttaa, että anonymiteetista huolimatta automaatteja myös valvotaan.\nAutomaateilla on kameravalvonta.\n—Automaatti tarjoaa yksityisyyttä, mutta ei ole helppoa pysyä anonyymina, jos kyseessä on rikostutkinta tai -epäily. Me emme kuvaa, mutta lähtökohtaisesti automaateilla on 1—2 kameraa, jotka osoittavat niiden suuntaan.\nBittimaatti-automaatteja on Suomessa Lappeenrannan automaatti mukaanlukien yhdeksän. Kymmenes avataan torstaina Helsingin Asematunneliin.\nLappeenrannan ensimmäinen bitcoin-automaatti avattiin kauppakeskus Opriin — Venäläisten kiinnostus kryptovaluuttoihin houkutteli Etelä-Karjalaan 26.2.2018 13:17


Kesän alv-muutoksesta vauhtia verkkokauppojen EU-valloitukseen | Kauppa\nRajat ylittävän verkkokaupan arvonlisäverotus uudistui heinäkuun alussa EU-direktiiviin pohjautuvan lainsäädännön tultua voimaan Suomessa. Uudistus toi muutoksia sekä ostajana toimiville kuluttajille että verkkokauppaa pyörittäville yrittäjille. Suomalainen verkkokauppa voi myös hyötyä uusista säännöistä.\nLähtökohtaisesti verkkokaupan on aina rekisteröidyttävä arvonlisäverovelvolliseksi siihen EU-maahan, jossa sillä on toimintaa. Jos esimerkiksi suomalainen verkkokauppa myy tuotteitaan ruotsalaisille kuluttajille, silloin sen tulisi rekisteröityä Ruotsiin arvonlisäverovelvolliseksi.\n”Rekisteröinti on raskas prosessi, joka voi tulla yritykselle suhteellisen kalliiksi muun muassa rekisteröinnistä johtuvan säännöllisen raportointivelvollisuuden takia. Heinäkuun alv-uudistuksen tavoitteena oli puuttua juuri tähän taakkaan ja edesauttaa verkkokauppoja toimimaan muissa EU-maissa”, kertoo Kaupan liiton johtava asiantuntija Toni Jääskeläinen.\nPienet verkkokaupat voivat myydä Suomen alv:lla\nAlv-uudistuksessa luovuttiin maakohtaisista etämyyntirajoista, jotka korvattiin EU:n yhteisellä 10 000 euron raja-arvolla. Käytännössä pieni verkkokauppa, jonka kuluttajamyynti muihin EU-maihin on enintään 10 000 euroa vuodessa, voi halutessaan myydä muiden EU-maiden kuluttajille Suomen alv-säännöillä, kuten alv-kannalla. Arvonlisävero ilmoitetaan ja maksetaan tällöin normaaliin tapaan OmaVeron kautta Suomen verottajalle.\nKymmenentuhannen euron rajaa soveltavan verkkokaupan ei tarvitse selvittää tuotteidensa alv-kantaa muissa EU-maissa.\n”Verkkokaupan on kuitenkin hyvä kiinnittää huomiota hinnoitteluun, sillä Suomen korkea 24 prosentin yleinen alv-kanta voi nostaa tuotteen hinnan kohtuuttomaksi esimerkiksi Saksassa, jossa yleinen arvonlisävero on 19 prosenttia”, Jääskeläinen huomauttaa.\nErityisjärjestelmällä helpotusta verkkokauppojen hallinnolliseen taakkaan\nVerkkokaupan on mahdollista välttää rekisteröinti kaikkiin niihin EU-maihin, joissa sillä on kuluttajamyyntiä, käyttämällä vapaaehtoista One Stop Shop (OSS) -erityisjärjestelmää. Erityisjärjestelmää on mahdollista käyttää jo ennen 10 000 euron rajan ylitystä.\n”Erityisjärjestelmän etuna on se, että siinä rekisteröidytään vain yhteen EU-maahan. Suomalaisen verkkokaupan rekisteröidyttyä OSS-järjestelmään, tämä ilmoittaa ja maksaa arvonlisäverot muihin EU-maihin OmaVeron kautta”, Jääskeläinen sanoo.


Kollit pelasi viikonloppuna kauden parasta kiekkoaan. Perjantaina Pirkkolassa paikallisvastustaja Jokerit jäi jyrän alle tylysti 2-9 ja sunnuntaina Kollit laittoi Hornassa Kärpät kontilleen suvereenin esityksen jälkeen lukemin 4-1. "Hyviä pelejä molemmat. Erityisesti perjantainen kolmas erä oli (0-5 Kolleille) mukavaa katsottavaa. Jaksettiin uskoa itseemme nuorella ryhmällä ja laitettiin kiekot paikoista sisään", hehkutteli Kollikakkonen Joonas Tanska. "Onnistujia löytyi kaikilta pelipaikoilta. Nieminen vakuutti maalissa, Laakson Teemu puolustuksessa ja liiga-apu Lennu Petrell hyökkäyksessä. Muitakin onnistujia toki oli, ja jopa siinä määrin että tässä loppuu internet kesken jos mainitsee kaikki erikseen", Tanska jatkoi.\nKollit veti Jokereita ympäri korvia kaksi ensimmäistä erää iskien taululle luvut 2-4. Kolmannessa oli jo leikittelyn makua, kun vieraat jahtasivat kaksinumeroisia nöyryytyslukuja. Alkukauden otteluissa loistanut Jokeri-vahti Joonas Hallikainen oli kuin varjo parhaimmastaan, vaikka 40 kertaa torjuikin.\n"Eipä ne liiemmin Hallikaista jeesannu. Koko Jokerit tuntui jotenkin löysältä pistepörssipäälliköitä Römpöttiä ja Urosta myöten. Vaikea sanoa mikä niitä vaivaa, mutta tuntuu naapuri luhistuvan joka kerta kun niille saa tehtyä muutaman häkin", muistutti ottelun kuumin narrinhöykyttäjä, kuumesairaana pelannut Lennart Petrell (0+3).\nKollit meni heti ottelun toisella minuutilla johtoon Juha Uotilan (1+1) ylivoimamaalilla ja Kaj Sandbäck (2+0) tuplasi johdon tarkalla rannelaukauksella takatolpan juureen ajassa 10.45.\nJokerien Tuomas Muhonen puolitti joukkueensa tappioaseman vajaat neljä minuuttia ennen ensimmäistä taukoa.\n"Ei ollut mitään hätää koko ottelun aikana, ei edes sen ensimmäisen takaiskubyyrin jälkeen. Hallikainen joutui torjumaan avauserässä puolet enemmän skodeja kuin Niemisen Jani meidän päässä. Tänään pelissä oli tappamisen meininkiä", kehaisi Kollivalmentaja Joonas Tanska.\nJokereiden kannalta kaikkein katkerin takaisku tuli heti toisen erän ensimmäisestä hyökkäyksestä, kun Paavo Torkkola ampui kiekon verkkoon Paulnewman-rystyllä nollakulmasta.\n"Siinä oli lookaway-heittoa karuimmillaan", naureskeli Torkkola.\nOvela Jon Wärn (1+1) katkaisi kotijoukkueen selkärangan 1-4-osumallaan. Hyvään iskuun itsensä lietsonut "Wälly" (kuvassa) oli aina kiekon saatuaan vaarallinen pakkaus. Juonikkuutta ja taitoa täynnä oleva varusmies on silti vasta hakemassa huippukuntoaan.\nKolmas erä oli silkaa nautiskelua. Jokerit luovutti totaalisesti, eikä saanut aikaan muuta kuin pahaa mieltä.\nKollit nakutti 11:ssä minuutissa viisi maalia anovasti vaihtoaitioon mulkoilleen Hallikaisen taakse.\nViimeisen erän maalintekijät olivat Jussi Villanen (1+1), Jonas Enlund, Aleksi Putkonen, Kaj Sandbäck ja Jarkko Oikarinen (1+1). Lähimmäksi kauden ensimmäistä Kollihattutemppua pääsi Sandbäck, joka ei kuitenkaan onnistunut muutamista makupaikoista viimeisen kympin aikana.\nTerävästi pelasivat myös kahteen syöttöpisteeseen yltäneet Teemu Taruvuori ja Tobias Salmelainen, joka pelaa rutkasti yli piste per peli -tahdilla.\n"Erinomainen esitys. Naapurin kaataminen tekee aina munaa, mutta nyt saatiin sellainen tyrmäys, että oksat pois. Tässä oli jo parin vuoden takaisten mestaruusfinaalien tuntua. Voiton arvoa lisää se, että oltiin taas liikkeellä erittäin nuorella ryhmällä ja vakiokalustosta oli pois mm. Arne Köhler ja Rami Hovinen sekä Tommi Heinonen", summasi ykkösluotsi Samu Kuitunen.\nJos oli Lennart Petrell tulessa Pirkkolassa Jokereita vastaan, oli hän sitä myös Kärppä-ottelussa sunnuntaina. "Lennu" ampui Kollit 1-0-johtoon ensimmäisessä erässä ja dominoi kenttätapahtumia lähes mielin määrin kahdessa viimeisessä kolmanneksessa.\n"Neljä byyriä Kärppiä vastaan on aina hyvä suoritus. Vaisuja olivat nämäkin herrat, melkein heikompia kuin Jokerit perjantaina. Omalla tasolla pelattiin ja se riittää tänäkin vuonna pitkälle, vaikka jengi onkin nuorempi kuin vuosiin", tuumi Petrell.\nPerjantaina Kollit naulasi arkun kiinni vasta viimeisessä erässä, mutta Kärppiä vastaan sama toimenpide suoritettiin jo keskimmäisessä kolmanneksessa.\nJarkko Oikarinen vei Kollit kahden maalin johtoon ajassa 20.28 Jussi Villasen ja pakkien pistepörssissä kohisten nousevan Juha Uotilan (0+2) esityöstä. Vain 39 sekuntia myöhemmin soi kolmannen kerran, nyt asialla oli taitoniekka Jon Wärn, joka alusti joukkueensa neljännen osuman.\nOttelun komeimman kaapin ampui pitkästä aikaa tehoille itsensä pelannut superpakki Teemu Laakso. "Teme" tälläsi kiekon hyvän nousun päätteeksi Janne Kurikan vartioman katiskan ylänurkkaan b-pisteen tuntumasta.\n"Mulla oli muutama muukin mesta, kerran kilahti ylärimaan ja kerran pääsin läpi, mutta pääasia että se meni lopulta sinne minne pitikin", hehkutteli Laakso.\nSalamastartti löi oululaiset ällikällä, eikä Kärppä-lauma noussut enää taistelemaan voitosta koko ottelun aikana.\nVieraiden Niko Saarenpää kavensi kolmannessa erässä ylivoimalla, mutta Kollit kesti loppuun saakka erinomaisesti 27 kertaa torjuneen Jani Niemisen johdolla.\n"Täydellinen viikonloppu. Suurkiitos jätkille hyvästä duunimoraalista ja upeista onnistumisista. Huomenna lepäillään ja torsatina kohdataan Ässät. Saas nähdä mitä tapahtuu...", mainosti omistaja Tom Nybondas, joka odottaa torstaiseen kamppailuun kauden ennätysyleisöä.


Lähettänyt Mari klo 2.36\n-S 16. syyskuuta 2010 klo 4.10\nIhanat nuo siilipökät=)\nEeva 16. syyskuuta 2010 klo 4.54\nKivasti sopii mustat hihat norsupaitoihin! :)\nSarita 16. syyskuuta 2010 klo 5.00\nOnpas ihania kankaita, tahtoo myös!!!\nMeidän poika (20kk) ei vielä hoksaa tyttöjen ja poikien eroa vaan kulkee monina päivinä iloisesti siskon kaapista ottamansa mekko päällä... Isi sitten kauhistelee kun kotiin tullessa poika juoskee vastaan pinkit mekonhelmat heiluen! :D\nUnikuu 16. syyskuuta 2010 klo 5.04\nnoi siilipitkikset on kyl suloiset.\nMURUHUTTU 16. syyskuuta 2010 klo 10.59\nVoi miten kivoja vaatteita! Ja ihanaa toi mustapohjainen siilikangas, eilen just kuolasin sitä ja nyt taidan laittaa tilaukseen ;)\nAnonyymi 19. syyskuuta 2010 klo 7.17\nHuomasin Tyylikkäät termiitit -blogin kommenteista, että etsit turkooseja toppahousuja. Oletko huomannut H&M:n housut? Olisiko niissä teille sopivaa kokoa? Katselin liikkeessä noita turkooseja toppahousuja, ja vaikuttivat oikein toimivilta. Myös H&M:n nettikaupasta löytyy ko. housuja! :)\nTerveisin ohikulkija-Anna :)\nNorppaStiina 19. syyskuuta 2010 klo 8.52\nTosi kivoja vaatteita olet tehnyt! Ja nuo kankaat on ihania!!!


Sontiainen ‒ balladi koti-ikävästä - Teatteri Avoimet Ovet\nrooleissa Aarni Kivinen, Johanna Koivu, Pekka Lehti, Juha Pulli ja Anna-Riikka Rajanen\nensi-ilta 5.2.2020, uusintaensi-ilta 8.9.2020\nesitykset ajalla ajalla 4.2–23.4.2020, lisäesitykset ajalla 8.9.–17.11.2020\nhinnat alk. 25–35/23–33/15–25 €, show & dinner 88 €, early bird 25 € (voimassa 10.1.2020 asti)\nTeatteri Avoimien Ovien esitykset ajalla 12.3.–31.5.2020 on peruttu koronaviruksen vuoksi Suomen hallituksen linjauksen mukaisesti.\nOhjeet koronan vuoksi peruttujen esitysten lippujen palautusta varten löydä täältä. Peruttujen esitysten lippuvaihdot hoidetaan Avoimien Ovien lipunmyynnin kautta, Lippupiste Oy ei hoida vaihtoja tai palautuksia.\nTeatteri Avoimet Ovet astuu Amerikan laivaan!\nTeatteri Avoimien Ovien hurjan suosion saanut kevään 2020 ensi-ilta Sontiainen ‒ balladi koti-ikävästä jatkaa ohjelmistossa syksyllä!\nSontiainen – balladi koti-ikävästä on amerikansuomalaiseen kansanmusiikkiin perustuva musiikkiteatteriesitys, joka kertoo tositarinan suomalaisesta siirtolaisesta Tom Sukasesta ja sisusta, jonka avulla hän kaiken menetettyään rakentaa laivan keskelle preeriaa ja raahaa sen vesireittien varrelle purjehtiakseen takaisin koti-Suomeen. Sukanen kastaa laivan Sontiaiseksi uutteran koppakuoriaisen mukaan.\nTragikoominen ja rouhea Sontiainen ‒ balladi koti-ikävästä on ensimmäinen amerikansuomalaista musiikkiperinnettä ja kohtaloita käsittelevä näyttämöteos Suomessa. Toive onnesta, vauraudesta ja unelmien saavuttamisesta koskettaa ajasta ja paikasta riippumatta. Sontiainen ‒ balladi koti-ikävästä rakentaa koko Atlantin ylittävän sillan. Keskellä hiekka-aavikkoa seisova laiva on vertauskuva kaikille vaeltajille, kaipaajille, vieraudelle ja sille, mitä on kantaa ylisukupolvista ulkopuolisuuden taakkaa.\nKantaesityksen on kirjoittanut ja ohjaa teatterinjohtaja Hanna Kirjavainen. Esitys on uutta kotimaista musiikkiteatteria, jossa kuullaan sovituksia vanhoista amerikansuomalaisista kansanmusiikkikappaleista ja Lännen-Jukan esitystä varten säveltämää uutta materiaalia. Esiintyjät ovat maamme eturivin muusikkonäyttelijöitä.\nteksti ja ohjaus Hanna Kirjavainen\nmusiikin sovitus ja johto Pekka Lehti\nnäyttelijät / muusikot Aarni Kivinen, Johanna Koivu, Pekka Lehti, Juha Pulli ja Anna-Riikka Rajanen\nkuvat Topi Raulo ja Mitro Härkönen\nEsityksen kesto noin 2 t 15 min. Esityksessä on väliaika.\nesitykset ajalla 4.2–23.4.2020, lisäesitykset ajalla 8.9.–17.11.2020\nLiput alk. 25–35/23–33/15–25 €. Nyt myynnissä myös show & dinner -paketti Teatteria ja Pastista alk. 88 € sekä uudet Pikkujoulupaketit alk. 45 €. Lue lisää lippupaketeistamme!\nNäytelmä tutuksi – ohjaaja esittelee teosta la 24.10. tuntia ennen esitystä.\nTekijät tutuiksi – yleisökeskustelua työryhmän johdolla la 3.10. esityksen jälkeen.\nArkistolähde Siirtolaisinstituutin arkisto / Heikki Mäen kokoelma\nKatso lisää kuvia Flickrstä.\nTeatteri ei tarvitse ihmeitä onnistuakseen. Muutama puulaatikko, säkkikangasta ja rutkasti luovia ratkaisuja. Hyvä dramaturgia, näyttelijät ja vastaanpanematon musiikin poljento. Esitys on suoranainen helmi. Tätä kaikkea on Teatteri Avoimien Ovien Sontiainen – balladi koti-ikävästä. Musiikkiteatteriesitystä voi kutsua suoranaiseksi kulttuuriteoksi, tiettävästi ensi kertaa teatteriesityksessä kohtaavat amerikansuomalainen musiikkiperinne ja amerikansuomalaisten kohtalot. –– Valoisasta tulevaisuudenuskosta tummiin sävyihin lipuva esitys herättää hilpeyttä juuri soljuvalla finglishillään. –– Ia Ensterän lähes täysin kierrätysmateriaalista valmistama kekseliäs lavastus taipuu mihin vain, myös preerian läpi raahattavaksi laivaksi. ★★★★\nLaura Kytölä, HS 12.2.2020\nOhjaaja-käsikirjoittaja Hanna Kirjavainen ja luotsaamansa työryhmä tekee Teatteri Avoimissa Ovissa pienen ihmeen. Porukka onnistuu loihtimaan aika lailla murheen kyllästämistä perusaineksista valoisan ja mukaansatempaavan musiikkiteatteriesityksen. –– Musiikin parantava voima suo helpotusta ainakin teatterikatsomoon, vaikka ei sitten kykenekään pelastamaan roolihenkilöitä kohtalon äärimmäisiltä kolhuilta. On aika hämmentävää, mutta toisaalta vapauttavaa katsoa näytelmää, joka vuoron perään panee jalan lyömään lattiaan hilpeän polkan tahdissa ja jo kohta nostattaa palan kurkkuun, kun siirtolaisraatajat kärvistelevät koettelemuksissaan. –– Viisikko on lavalla käytännössä läpi koko reilun kaksi tuntisen esityksen, joten siirtymät ja releiden vaihdot roolista toiseen tapahtuvat livenä katsomon edessä. Intensiteetti pysyy senkin vuoksi herpaantumattomana kaiken aikaa yllä.\nRolf Bamberg, Demokraatti 26.2.2020\nTeatteri Avoimet Ovet tarjoaa mukavan intiimin tilan näytelmälle, joka tuntuu siltä kuin siirtolaiset pitäisivät toisilleen esitystä reissun päällä. Veikkaan tämän olleen tarkoituskin sillä lavastuksessa käytetään välillä mahtavan vanhahtavia ratkaisuja tunnelman luomiseksi ja kaikki on toteutettu vielä kierrätysmateriaalein. –– Tom Sukasen roolissa nähdään Aarni Kivinen, joka on todella uskottava ilmestys karkeana siirtolaisena. Tietynlainen mielen järkkyminen tulee esille Kivisen esiintymisestä yllättävän herkästi tämän suurten maneerien välissä. Koko kasti näyttelee useita rooleja ja erityisesti Anna-Riikka Rajasen energia purkautuu katsomoon aikamoisella voimalla. Nopea tahti voisi koitua tämänlaisen näytelmän turmioksi, mutta näyttelijät vetävät höyrylaivan voimalla kohtaukset ja katsomo on silminnähden ihastunut. –– Mutta se musiikki! Kyseessä on musiikkinäytelmä ja vähänkö tästä ryhmästä irtoaa ääntä ja vimmaa.\nTeatteri Avoimien Ovien Sontiainen – balladi koti-ikävästä on samalla kertaa viihdyttävä ja traaginen kertomus 1800-luvun lopun siirtolaisuudesta Pohjois- Amerikkaan. –– Yhtymäkohtia tämän päivän pakolaisongelmiin ja maahanmuutto-problematiikkaan näytelmä tarjoaa rutkasti. Esitys on raikas ja haikeanhauska. Teatteri Avoin Ovi on helppo ottaa lempiteatterikseen. Rohkeasti erilaista teatteria. Ja kaiken lisäksi iltapäivänäytöksiä, joista ikäihmiset erityisesti pitävät.\nLeena-Maija, LM-mummin kirjastossa -blogi 22.2.2020\nJos maakunnista suuntaa pääkaupunkiseudulle teatterimatkalle, kannattaa suurien näyttämöiden lisäksi tarkastaa myös pienten teattereiden ohjelmisto. Hämmentävän monen helsinkiläisen kerrostalon alakerrasta löytyy teatteri, ja niiden esitykset ovat usein katsastamisen arvoisia. –– Vaikka Sontiaisen tapahtumat sijoittuvat noin sadan vuoden takaiseen aikaan, on esityksessä monia hyvin ajankohtaisia teemoja. Uusi kotimaa, tuntemattomien epäluulot ja juurettomuus repivät monien mieliä edelleenkin. –– Viiden näyttelijän tiimi luo katsojien eteen monenlaisia tunnelmia. Esitystä säestetään amerikansuomalaista musiikkiperinnettä kunnioittaen. Akustiset soittimet kontrabassosta viuluun ja pyykkilautaan kuulostavat erityisen raikkailta. Niissä on juurevaa ilmaisuvoimaa.\nLaura Kuivalahti, Maaseudun tulevaisuus 15.2.2020\nOlikin oikeastaan kiva pitää Sontiaisesta kahden viikon tauko näin harjoitusten katsomisen jälkeen (harjoituksista voi lukea postaukset tästä ja tästä), ehdin käydä näkemiäni juttuja kunnolla läpi ja myös mielenkiinto valmista esitystä kohtaan kasvoi entisestään. –– Yksityiskohdat ovat kunnossa, mukana on sopiva annos huumoria, tuskaa, epätoivoa, iloa ja pettymyksiä, ja näitä kaikkia käsitellään onnistuneella otteella. Historiaan pohjautuva tarina heijastuu myös tämän päivän maailmaan, eikä yhteyksiä ole hankala löytää tai tajuta. Ajateltavaa saa varmasti, sekä historiallisessa mielessä että nykypäivään liittyen. –– Sontiainen – balladi koti-ikävästä on hienoa, koskettavaa, hauskaa ja taidolla tehtyä musiikkiteatteria, jossa yhdistyvät hyvä käsikirjoitus, sujuva näyttelijäntyö, hieno visuaalisuus sekä historia ja nykyisyys.\nSusanna, Teatterinna-blogi 12.2.2020\nMusiikkikohtauksiin ottavat osaa koko viiden hengen näyttelijäjoukko, josta löytyy myös ammattimuusikoita. Aarni Kivisen ja Juha Pullin lauluosuudet huokuvat voimaa, Johanna Koivun ja Pekka Lehden soitto-osuudet ovat upeaa kuultavaa ja Anna-Riikka Rajasen pyykkilautasoinnut tuovat hienoa huumoria esitykseen. –– Teatteri Avoimien Ovien katsomo on pieni. Tämä luo hyvin intiimiä tunnelmaa. Näytelmä ikään kuin vyöryy katsojan päälle, joten muuta ei voi kuin keskittyä näytelmään. Näyttelijät ovat hyvin lähellä ja kasvonpiirteet ja -ilmeet erottuvat loistavasti. Katsojan on pakko olla läsnä tilanteessa ja kohtauksissa. Omille ajatuksille ei jää aikaa, kun antaa itselleen luvan antautua näytelmän vietäväksi. Sontiainen vei kyllä mennessään täysin. –– Sontiainen – balladi koti-ikävästä on näytelmä, joka sopii mielestäni kouluikäisistä alkaen koko perheen katsottavaksi. Näytelmä on hyvä keskustelunavaus sille, millaista on siirtolaisen elämä ja kuinka koti-ikävää hoidetaan.\nKatri Y-V, Elämä on ihanaa -blogi 9.2.2020\nNo nyt oli ihan kerrassaan valloittava, omaperäinen ja koskettava esitys tämä Sontiainen – balladi koti-ikävästä. Hanna Kirjavainen kirjoittajana ja ohjaajana on iskenyt kultasuoneen. Tosipohjainen tarina suomalaissiirtolaisista Amerikassa onnistuu kyllä naurattamaan ja itkettämään. Tämä on musiikkiteatteria parhaimmillaan. –– Supertaitava viisikko lavalla tarttuu soittimiinsa ja vetäisee ilmoille Lännen-Jukan biisejä sekä vanhoja kansanlauluja, hienosti Pekka Lehden sovittamina. Musiikki on reipasta, iloista ja välillä vähän haikeaakin. Ja hienosti tarinaa eteenpäin kuljettavia. –– Menkää ihmiset ihmeessä katsomaan Sontiainen! Hirvittävän hieno esitys mikä on tehty suurella sydämellä ja rakkaudesta musiikkiin. Tarina elää, hengittää ja vaikuttaa, näiden ihmisten elämä ja kohtalo koskettaa. Visuaalisesti kaunis esitys, jolle soisin tuvantäydeltä katsojia, koska tämä tarina on niin hieno ja esitys tekee sen eläväksi.\nKatri, Paljon melua teatterista -blogi 7.2.2020\nHelsingin Sanomat listasi ennen teatterikevään alkua tämän näytelmän yhdeksi odotetuimmista ensi-illoista. Suosittelu myös osuu nappiin, sillä Sontiainen on nimestään huolimatta nautinnollista katsottavaa. –– Näyttelijöiden ja yleisön kontakti säilyy tiiviinä halki näytelmän. Pääroolissa Tom Sukasena esiintyvä Aarni Kivinen luotsaa näytelmää varmoin ottein. Hänen tuskansa välittyy hyvin katsomoon asti. Mikä olisikaan sen turhauttavampaa kuin talsia noin 900 kilometrin matkan Kanadasta Yhdysvaltoihin vain todetakseen vaimon ja lapsen kuolleen vuosia sitten? –– Toinen kehun arvoinen on Anna-Riikka Rajanen Kerttu-vaimon roolissa. Olen nähnyt hänet aiemmin Helsingin Kaupunginteatterissa energisenä Peppi Pitkätossuna. Sama ilo ja energia välittyy hänestä myös tässä roolissa.\nVeikka, Me Viisi -blogi 6.2.2020\nAmerikansuomalaisten kohtalot ja musiikkiperinne kohtaavat tässä esityksessä ja upeata oli kuunnella suomalaisia kansanlauluja kivalla folk- ja bluespoljennolla. Soittimina sulassa sovussa ja erinomaisesti toimivina kontrabasso, viulu, banjo ja pyykkilauta. Lavastus ja puvustus oli kekseliästä ja erinomaisesti tarinaa tukevaa. Esitys sisälsi niin iloa ja valoa kuin surua ja murheitakin, niin tummia kuin hilpeitäkin hetkiä, ja kohtaloita. Finglish sai hymyilemään ja harhamat kaikessa kauheudessaan nauramaan. –– Ehdottomasti on katsomisen ja kuuntelemisen arvoinen musiikkinäytelmä!\nMari, Kahvakuula kainalossa -blogi 4.2.2020